Dəccal kimdir ya nədir? (Beşinci hissə əlavə edilib) - Məqalələr - islam.az\nAna səhifə/Məqalələr/Dəccal kimdir ya nədir? (Beşinci hissə əlavə edilib)\nDəccal kimdir ya nədir? (Beşinci hissə əlavə edilib)\nXristianlıqda İsa Məsihə (ə) və onun zühuruna əks qüvvə olaraq göstərilən Dəccal obrazının adı “anti-xristdir”, yəni əks-Məsih, Məsihin düşməni.\nBibliya mətnindən aydın olur ki, ilkin xristian təsəvvürünə görə, Dəccal ümumiləşdirilmiş bir obraz olub, Həzrət İsanı (ə) inkar edən hər şəxsə deyilirdi: “Siz Məsih əleyhdarının gələcəyini eşitmisiniz, indi də çoxlu Məsih əleyhdarı meydana çıxıb. Bundan bilirik ki, axır zamandır” (Həvari İohannın birinci məktubu, 2:18). “İsaya iqrar etməyən hər ruh isə Allahdan deyil. Bu, Məsih əleyhdarının ruhudur ki, bu ruhun gələcəyini eşitmisiniz və indi də artıq dünyadadır” (Həvari İohannın birinci məktubu, 4:3).\n“Dünyada çoxlu yalançı meydana çıxıb ki, İsa Məsihin cismən gəldiyinə iqrar etmir. Bunu edən şəxs yalançı və Məsih əleyhdarıdır” (Həvari İohannın ikinci məktubu, 7-ci cümlə). Bu cümlələrdə “Məsihin əleyhdarı” kimi tərcümə edilmiş ifadələr rus dilində “antixrist”, ingilis variantlnda “antichrist” formasında işlənib. İlkin xristian təsəvvürünə görə, bu dinin əleyhinə fəaliyyət göstərən, Məsihi inkar edən hər kəs “antixrist” adına layiqdir və bu adla tanınır. Daha sonralar antixrist obrazı xüsusiləşdirildi və İsanın (ə) ikinci gəlişi ərəfəsində zühur edəcək, özünü Məsih kimi təqdim edib camaatı azdıracaq varlığa aid olundu. Orta əsrlərə aid rəsmlərdə Avropa rəssamları Dəccalı normal insan qiyafəsində, hətta bəzi cizgilərinə görə İsaya (ə) bənzər şəkildə təsvir edirdilər; bu da Dəccalın özünü İsa (ə) kimi təqdim edib insanları aldadacağına işarə idi. Daha sonralar Dəccal obrazı fantastik çalar qazandı, onu İblisə bənzər eybəcər və dəhşətli formalarda təsvir etmək ənənəsi meydana gəldi.\n“Dəccal” sözünün mənaları\n“Dəccal” sözünün mənşəyi barədə nəzəriyyələr fərqlidir.\n1. Bəzi dilçi alimlər “dəccal” sözünün ərəb dilində qətran mənasını verən “düceyl” sözündən qaynaqlandığını yazırlar. Cahiliyyə dövründə ərəblər öz dəvələrinin eyib və nöqsanlarını gözdən gizlətmək üçün onları qara qətranla boyayırdılar. Dəccal da qiyamət öncəsi bütün dünyanı qətran kimi yalan və zülmə bürüyəcək.\n2. Ərəb dilində “dəcl” sözü yalan, iftira mənasını verir. Dəccal tanrılıq iddiası edib möcüzələr göstərdiyini söyləyəcək, sehr yolu ilə insanları aldadacaq, buna görə onun adı da yalanla bağlıdır.\n3. Bəzi məlumatlara görə, ərəb dilində “dəcl” gəzib-dolaşmaq mənasını bildirir. Dəccal yer üzünü gəzib batili təbliğ edəcək deyə, adı da bu mənanı verir.\n4. Örtmək, bürümək sözünün ərəb dilində qarşılıqlarından biri də “tədcil”dir. Dəccala ona görə bu adı veriblər ki, onun tərəfdarları çoxalıb yer üzünü bürüyəcək.\n5. “Tədcil” felinin daha bir mənası qızıl suyuna çəkmək, qızıla tutmaqdır. Bir şeyin əsil dəyərini artırmaq üçün fırıldaqçılar onu qızıl suyuna çəkirlər. Dəccal da batilə haqq donu geyindirməklə insanları aldadacaq.\nBu adın ərəbcə “nəcasət, murdarlıq, yol gedən böyük dəstə” mənalarını verməsi haqqında da fərziyyələr vardır. Məşhur lüğət kitabı olan “Tac əl-ərus”da bu mənaların hər biri ətraflı şəkildə qeyd edilib (28-ci cild, səh. 470-472). Müəllif bu sözün mənşəyi barədə nəzəriyyələri sadaladıqdan sonra qeyd edir ki, onun fikrincə ən düzgün variant budur: “dəccal” yalançı (kəzzab) mənasını verir. O, sehr, yalan və iftira ilə haqqı gizlədəcək, qəlbində olanların əksini zahir edəcək (yəni özü inanmadığı məsələlərdən danışacaq, haqqı çatmayan iddiaları irəli sürəcək).\nBəzi tədqiqatçılar “dəccal” sözünün etimologiyasını daha qədim dövrlərə bağlayaraq belə bir fərziyyə irəli sürürlər ki, bu sözün sonundakı “al” hissəciyi “tanrı, ilah” mənasını verir (Daniyal, Hezqiyal sözlərindəki kimi). Sözün əvvəli isə düşmən, zidd mənalarını verə bilər. Beləliklə, bu nəzəriyyəyə görə, “dəccal” sözü “Allahın düşməni, Allaha zidd gedən” anlamına gəlir.\nDəccal – canlı varlıq, yoxsa..?\nŞəhid Seyyid Məhəmməd Sədr “İmam Mehdi ensiklopediyası”nda dəccal barədə həm əhli-sünnə, həm də şiə mənbələrindəki hədisləri ətraflı təhlil etmiş, bunların zəif cəhətlərini göstərmişdir. Müəllif sonda bu qənaətə gəlir ki, dəccal barədə hədislər iki əsas problemə malikdir. Birincisi, bu hədislərin bir qisminin sənədi zəif, bir qismi isə vahid xəbərdir (yəni öz mövzusunda tək hədisdir).\nƏqidəvi mövzularda vahid xəbərə etimad olunmaz. İkinsi problem isə hədislərin məzmunu ilə bağlıdır. Belə ki, bu rəvayətlərdə dəccalın elə möcüzələr göstərəcəyi bildirilir ki, kafir bir şəxsin bunu etməsi mümkün deyildir; Allah heç bir kafirə bu möcüzələri göstərmək qüdrətini verməz. Buna görə müəllif mövzuya yekun vuraraq yazır ki, dəccal haqqında hədislər öz-özlüyündə zahiri və həqiqi mənada qəbul edilməzdir. Peyğəmbərin (s) və digər məsumların bu hədisləri (onların bir qismini də olsa) söyləməsinin səbəbi bununla izah edilə bilər ki, məsumlar “insanlarla, onların ağıllarına uyğun şəkildə danışın” qaydasına riayət etmişlər.\nO zamanın insanları məsələnin mahiyyətini çılpaqlılğı ilə dərk edə bilmədikləri üçün Peyğəmbər (s) bu üsula əl atmış, dəccalı konkret şəxs olaraq tanıtdırmışdır.\nƏslində isə dəccal konkret bir şəxs deyil, ümumiləşdirilmiş məfhumdur, İmam Mehdinin (ə) zühurundan əvvəl dünyanı bürüyəcək ideoloji fitnənin obrazıdır. Bu ideoloji fitnə ən yüksək texnologiyaların yardımı ilə insanları aldatmaq gücünə sahib olacaq və Həzrət Mehdi (ə) həmin batil ideologiyanı məhv edərək yer üzündən siləcək. Şəhid Sədr qəti şəkildə bildirir ki, ya dəccal haqqında hədisləri zahiri mənada qəbul etməliyik, bu halda gərək onların demək olar ki, hamısından imtina edək.\nYa da onları simvolik mənada qəbul etməliyik. Bu hədisləri simvolik anlamda qəbul etmək onları rədd etməkdən daha yaxşı və daha doğrudur. Oxucuların diqqətinə çatdırırıq ki, müəllif dəccal mövzusunu heç də tamamilə rədd etməmişdir. O yazır: “Hədislərdən çıxan məna budur ki, dəccalın varlığı həqiqətdir. Amma o, hədislərdəki ifadələrin zahirindən çıxan xüsusiyyətlərə malik konkret fərd deyil. Nə keçmişdə bu xüsusiyyətlər həyata keçib (yəni belə bir şəxs olub), nə də gələcəkdə baş tutacaq. Əslində dəccal – bir sıra küfr xarakterli dünyəvi ictimai təzahürlərdən ibarətdir” (Seyyid Mühəmməd Sədr. Tarix əl-ğeybət əl-kübra, 2-ci cild, səh. 517).\nİmam Mehdi (ə) mövzusunda daha bir dəyərli əsərin – “Xilas günü” kitabının müəllifi Kamil Süleyman dəccal barədə yazır:\n“Bu sətirlərin müəllifi dəccal barədə qəti bir nəticəyə gələ bilməmişdir. Çünki dəccal barədə mövcud olan rəvayətlərin əksəriyyəti etibarsızdır. Onlarda elə mətləblərə rast gəlirik ki, qondarma olması dəqiqdir. Bu hədislərin mətni sübut edir ki, məsum şəxs tərəfindən buyurulmayıb. Bu hədislərə, onları yaradanların zövq və istəyi təsir edib. Peyğəmbərdən nəql edilən hədislər zalım xəlifə rejimləri tərəfindən qondarılmış rəvayətlərin içində itib-batıb, onları bir-birindən ayırd etmək çox çətindir.\nGüclü ehtimala görə, Peyğəmbərin hədislərində dəccala aid edilən xüsusiyyətlər konkret fərdə məxsusdur. Yəni dəccal bir şəxsdir (canlıdır), növ (cansız) deyil. Amma bu xüsusiyyətləri müəyyən şəxsə tətbiq etməkdə hər hansı konkret nəticəyə gələ bilmədim… Mənim fikrimcə, dəccal barədə məsələlərin 90 faizi qondarmadır. Qalan 10 faiz isə qəribə xüsusiyyətlərə malik olan konkret şəxsə aiddir. İnşallah, Parlaq Günəşin (yəni İmam-zamanın) yaxın zühuru ilə bunların dəqiq mənası hamıya aydın olacaq” (Kamil Süleyman. Xilas günü, 2-ci cild, səh. 1143).\nSon dövrün böyük tədqiqatçı alimlərindən olan Ayətullah İbrahim Əmini də dəccal mövzusunda ehtiyatla davranmışdır. O, “Dünyanın ədalət nizamlayıcısı” kitabında dəccal haqqında mövcud hədisləri xatırladaraq bu nəticəyə gəlir:\n“Qeyd edilən hədislərdən də bu nəticə çıxır ki, dəccal konkret şəxs deyil, hər bir yalançı və azdırıcıya bu ad şamil edilir. Xülasə, dəccal əhvalatının kökünü Müqəddəs Kitabda (Bibliyada) və xristianların arasında axtarmaq lazımdır. Dəccal haqqında əksər hədislər və onların təfsilatı əhli-sünnə kitablarında mövcuddur və onların yolu ilə nəql edilib. Hər halda, ümumilikdə dəccal məsələsinin doğru olması həqiqətdən uzaq görünmür, amma onun tanıtım və xüsusiyyətlərinin etibar ediləsi sübutu yoxdur”.\nDaha sonra müəllif qeyd edir ki, dəccal haqqında şiə mənbələrindəki məlumatların əksəriyyəti iki hədisdən qaynaqlanır; bu hədislər “Bihar əl-ənvar” və digər kitablarda qeyd edilib. Amma həmin hədislərin sənəd zəncirindəki 5 rəvayətçi barəsində rical mütəxəssisləri ya mənfi rəy bildirmiş, ya da onlar haqqında məlumata sahib olmadıqlarını yazmışlar. Bununla belə, müəllif dəccal haqqında yazılanların həqiqətə uyğun olma ehtimalını qəbul edərək yazır ki, İmamın zühuruna yaxın son dərəcə yalançı və hoqqabaz bir adam meydana çıxıb camaatın bir hissəsini aldatmağa və öz tərəfinə çəkməyə nail olacaq.\nBeləliklə, deyə bilərik ki, müəllif dəccalın konkret bir şəxs deyil, yalançı və hiyləgər insanların ümumiləşdirilmiş obrazı olmasına daha çox inanır, amma əsas dəccalın zühura yaxın peyda olacacağı ehtimalını da rədd etmir, həmçinin, dəccalın xüsusiyyətləri və hərəkətləri barədə rəvayətlərə tənqidi yanaşır.\nDəccalın mahiyyəti barədə digər tədqiatçıların da özünəməxsus fikirləri vardır. Ümumiləşdirmə apararaq bunu deyə bilərik ki, əhli-sünnə məzhəbində dəccal mövzusu daha qabarıqdır.\nSünni alimlərinin böyük əksəriyyəti (az bir qismi çıxmaqla) dəccalın konkret şəxs olduğuna inanır. Əhli-sünnənin rəyinə görə, dəccal dünyanın sonuna yaxın zühur edəcək, hədislərdə göstərilən xüsusiyyətlərə sahib olacaq və İsa Məsih (ə) tərəfindən öldürüləcək. Bəzi sünni rəvayətlərində hətta dəccalın ilk İslam dövründən bəri həyatda olduğu və ölmədiyi vurğulanır. Rəvayətə görə, Həzrət Mühəmməd Peyğəmbərin (s) zamanında Said adlı bir nəfər tanrılıq iddiası etmiş, Peyğəmbər də onu dəccal adlandırmışdı. Kitablarda yazırlar ki, Said onu dəccal sayanlara etiraz edərək deyirmiş ki, mən dəccal deyiləm. Çünki peyğəmbərin hədisinə görə, dəccalın övladı olmaz və o, Məkkə, Mədinə şəhərlərinə girə bilməz. Mənim isə övladlarım var, özüm Mədinədə doğulmuşam, indi də Məkkəyə gedirəm.\nDəccalın qiyamətdən əvvəl peyda olacağı, xalqı aldadıb öz tərəfinə çəkəcəyi, qəribə möcüzələr göstərəcəyi, axırda Məsihin əli ilə öldürüləcəyi inancı əhli-sünnədə güclüdür.\nHətta deyə bilərik ki, sünni məzhəbində qiyamət inancının mühüm hissələrindən biri dəccalla bağlıdır; dəccalsız qiyamət olmaz. Böyük əhli-sünnə alimi Nəvəvi “Səhihi-Müslim”ə yazdığı şərhin son cildində dəccal haqqında inancı müxtəsər şəkildə qeyd etdikdən sonra yazır: “Bu, əhli-sünnənin, bütün hədisçilərin və fəqihlərin məzhəbidir (inancıdır)”. Müəllif daha sonra bildirir ki, yalnız xəvaric tayfası, cəhmilər və mötəzililərin bir qismi bu inancı bölüşmür (18-ci cild, səh. 58).\nŞiə məzhəbində dəccal məsələsi əhli-sünnədə olduğu kimi birmənalı mahiyyətə malik deyil. Yuxarıda qeyd edildiyi kimi, şiə alimlərin bir qismi dəccalı konkret şəxs yox, sosial fenomen və ya mənfi qüvvələrin ümumiləşdirilmiş obrazı kimi təsəvvür edir.\nDəccal nə zaman meydana çıxacaq?\nBir gün Həzrət Əli ibn Əbu Talib (ə) camaatın qarşısında xütbə söyləyirdi. Səhabələrdən Səsəə ibn Suhan ayağa qalxıb soruşdu:\n– Ya Əmirəl-möminin! Dəccal nə zaman meydana çıxacaq?\n– Otur, Allah sənin səsini eşitdi və nə istədiyin bildi (yəni sən öz sualını verdin, indi mən Allahın izni ilə cavabını söyləyim). Allaha and olsun, bu sualın soruşulduğu adam soruşandan artıq bilmir (yəni mən də sənin kimi o günün dəqiq vaxtını bilmirəm). Amma həmin zamanın bəzi əlamətləri vardır. Və ayaqqabının tayları bir-birinə uyğun olduğu kimi, bu əlamətlər də bir-birinin ardınca həyata keçəcək. İstəsən, onlardan səni xəbərdar edərəm.\nSəsəə cavab verdi:\n– Bəli, ya Əmirəl-möminin, istəyirəm.\n– Yadında saxla, bunun əlaməti budur ki, camaat namazı öldürər. (Yəni namazı qılmazlar və unudarlar).\nƏmanəti zay edərlər. (Yəni əmanəti sahibinə çatdırmadan yox edərlər).\nYalanı halal bilərlər.\nÇox uca və möhkəm binalar tikərlər. (Yəni dünyaya aludə olub, uca qəsrlərdə, cah-cəlallı saraylarda yaşayarlar). Dini dünyaya satarlar.\nAğılsız və səfeh adamlarla durub-oturarlar.\nQadınlarla məşvərət edərlər.\nQohumlarla əlaqəni kəsərlər.\nÖz həvavü-həvəslərinə (yəni nəfsani istəklərinə, tamahlarına) tabe olarlar.\nQana ehtiram göstərməzlər. (Yəni qan tökməyi adi hal sayar və insan həyatına məhəl qoymazlar).\nHelm və mülayimlik zəifləyər.\nZülm törətmək fəxr sayılar.\nHökm sahibləri (vəzifə adamları) günah əhli olarlar.\nVəzirlər zülm edərlər.\nTanınmış (məşhur) adamlar xəyanətə bulaşarlar.\nYazıb-oxumağı bacaranlar (savadlılar) fasiqlikdə (günahkarlıqda) məşhur olarlar.\nƏxlaqsız işlər açıq-aşkar edilər.\nİftira və böhtan, günah və tüğyan artar.\nQuranlar bəzədilər. (Yəni Quranın cildini və vərəqini bəzəyər, içindəkiləri isə oxumaz və əməl etməzlər).\nMəscidlər bər-bəzəyə tutular. (Yəni məscidlərin bəzəyinə fikir verərlər, orada qılınan namazların keyfiyyətinə yox).\nUca-uca minarələr tikilər.\nCərgələr dolu və izdihamlı olar. (Burada həm məscidlərdə xüzu və xüşusuz qılınan namazlarda iştirak edənlərin sayının çoxluğu, həm də günah məclislərindəki sıxlıq nəzərdə tutula bilər).\nNəfsin istəkləri növbənöv olar. (Yəni günahların, haram əyləncələrin sayı və çeşidi çoxalar, hərənin başı bir günaha qarışar).\nƏhd-peymanlar (vədlər) pozular.\nQadınlar dünya malına həris şəkildə ticarətdə öz ərlərinə şərik olarlar.\nGünah sədaları ucalar və onu dinləyənlərin sayı çoxalar. (Yəni haram əyləncə yerlərindən gələn çal-çağır sədaları hər yeri bürüyər).\nCəmiyyətin (millətin) başçıları əslində onun ən alçaq üzvləri olarlar.\nCamaat günahkar adamın şərindən qorxar (və ona etiraz etməz).\nYalançının sözü doğru sayılar.\nXain adamı əmanətdar kimi qəbul edərlər. (Yəni insanlara verilən qiymət dəyişər, hər kəs layiq olduğu qiyməti almaz).\nCamaat musiqi və əyləncə alətlərinə meyl edər.\nÜmmətin bir üzvü o birinə lənət deyər (camaat arasında düşmənçilik artar). Qadınlar yəhər üstə qalxarlar. (Ola bilər ki, burada qadın sürücülərin sayının artması nəzərdə tutulur). Qadınlar kişilərə bənzəyərlər (geyimdə, davranışda, fəaliyyətdə kişilərə tay olmağa çalışarlar). Kişilər isə qadınlara oxşayarlar (bər-bəzəyə aludəlikdə, qorxaqlıqda, qətiyətsizlikdə). Şahid görmədiyi hadisəyə şahidlik edər.\nDindən başqa sahələrdə oxuyub, təhqiqat apararlar. (Dini elmlər unudular, mənasız işlərə vaxt və pul sərf edilər). Dünya üçün edilən səylər axirət üçün edilən səyləri üstələyər.\nQoyun dərisindən libas geyinərlər; halbuki, sinələrində canavar qəlbi gizlənib.\nOnların qəlbi leşdən daha murdar, zəhərdən daha acıdır.\nVay olsun, vay olsun belə zəmanədən!\nTez olsun, tez olsun zühur belə zəmanədə!\n(O zaman bil ki) vəd edilən vaxt yaxınlaşır…\n(Mənbə: Biharül-ənvar, 52-ci cild, səh. 192-193).\nDəccal – qiyamətin əlamətlərindən biri\nMəqalənin ötən bölümlərində “Dəccal” sözünün lüğəti mənalarını və Dəccalın mahiyyəti, konkret canlı ya cansız varlıq yoxsa ümumiləşdirilmiş obraz olması barədə alimlərin fikirlərini diqqətinizə çatdırmışdıq. Növbəti bölümlərdə mövzunu davam etdirəcək, Dəccal barədə hədislərdə buyurulanlar əsasında onun xüsusiyyətləri və sonu barədə məlumat verəcəyik. Bir daha qeyd edirik ki, mövzunun genişliyini nəzərə alaraq, mənbələrdəki mövcud informasiya ilə ixtisar əsasında davranacağıq.\nDəccalın meydana çıxması labüddür\nHədis və rəvayətlərdən əldə etdiyimiz nəticə budur ki, qiyamət ərəfəsində Dəccalın peyda olması mütləq və zəruri bir hadisədir. Bir çox hədisdə bu, qiyamətin əlamətlərindən biri kimi xatırlanır. Qiyamətə və axirət aləminə inam müsəlman inancının vacib tərkib hissəsi olduğu üçün, Dəccalın zühurunu qəbul etmək vacib sayılır. İmam Əlinin (ə) Həzrət Peyğəmbərdən (s) rəvayət etdiyi məşhur hədisdə buyurulur ki, qiyamətdən qabaq 10 hadisənin baş verməsi labüddür, Süfyaninin və Dəccalın peyda olması da bunlardandır (Əllamə Məclisi bu hədisi “Bihar əl-ənvar”da (52-ci cild, səh. 209) Şeyx Tusinin “Kitab əl-ğeybə”sinə (səh. 436, hədis 426) istinadən rəvayət etmişdir).\nBəzi rəvayətlərdə Dəccalın çıxışı İmam Mehdinin (ə) zühurunun şərtlərindən biri kimi və onun qədər vacib sayılıb, ona inanmayanlar isə kafir hesab edilib: “Kim Mehdinin (ə) zühurunu inkar etsə, Mühəmmədə (ə) nazil olanı (yəni Quranı və İslamı) inkar etmişdir. Kim İsanın (ə) səmadan enişini inkar etsə, küfr etmişdir. Kim Dəccalın gəlişini inkar etsə, küfr etmişdir” (Fəraid əl-simtayn, 2-ci cild, səh. 334, hədis 585).\nDəccalın fitnəsi çox böyükdür\nDəccalın hiylələri, insanlara təsir etmə metodları və bununla müsəlman cəmiyyətinə vuracağaı ziyan həddən artıq böyük olacaq. Hədislərdən məlum olur ki, Dəccal fitnəsi tayı-bərabəri olmayan bir bəladır. Həzrət Mühəmməd Peyğəmbər (s) xütbələrinin birində belə buyurmuşdu: “Ey insanlar! Yer üzündə Dəccalın fitnəsindən daha böyük bir fitnə yoxdur. Allah-Taala elə bir peyğəmbər göndərməyib ki, öz ümmətni bu fitnədən xəbərdar etməmiş olsun” (Mərvəzi. Əl-Fitən, 2-ci cild, səh. 517, hədis 1446). Əhməd ibn Hənbəlin “Müsnəd”də rəvayət etdiyi Dəccal barədə geniş hədis də bu cür başlayır (Müsnəd, 5-ci cild, səh. 221).\nO həzrətin başqa bir hədisində deyilir: “Adəmin (ə) yaradılışından qiyamətə kimi Dəccal(ın meydana çıxmasın)dan daha böyük (dəhşətli) bir hadisə yoxdur” (Mərvəzi. Əl-Fitən, 2-ci cild, səh. 517, hədis 1450).\nDəccalın şərindən Allaha sığınmaq lazımdır\nMəsumlardan rəvayət edilmiş bəzi hədislərdə möminlərə tövsiyə olunur ki, Dəccalın gəlişi zamanı onun hiylə və fitnəsinə aldanmamaq üçün hər zaman Allaha pənah aparıb, Allahın yardımına sığınsınlar. Hətta gündəlik ibadətlərdə də buna riayət etmək məsləhət görülür. Peyğəmbərimiz (s) buyurub: “Hər biriniz namazda sonuncu təşəhhüdü bitirən zaman dörd şeydən Allaha sığınsın: cəhənnəm əzabından, qəbr əzabından, həyat və ölümün fitnələrindən, Dəccalın şərindən” (Müsnədi-Əhməd ibn Hənbəl, 2-ci cild, səh. 237; Səhihi-Müslim, Kitab əl-məsacid, 25-ci bab, hədis 588).\nDəccalın şərindən amanda qalmaq üçün Quranın bəzi ayələrini əzbərləmək də faydalıdır. Əbu Dərda vasitəsilə nəql edilən bir hədisdə oxuyuruq ki, kim Kəhf surəsinin ilk 10 ayəsini əzbərləsə, Dəccalın fitnəsindən amanda qalar (Səhihi-Müslim, Kitab Səlat əl-müsafirin, 44-cü bab, hədis 809).\nDəccalın bəzi özəllikləri\nDəccalın özəllikləri barədə hədislərə baş vurmazdan əvvəl bir daha xatırladırıq ki, şiə mənbələrində bu barədə rast gəlinən hədislərin sayı əhli-sünnə kitablarındakı hədislərin sayından dəfələrlə azdır. Şeyx Küleyninin “Əl-Kafi”, Şeyx Müfidin “İrşad”, Nömaninin “Kitab əl-ğeybə” kitabları kimi qədim mənbələrdə qiyamət əlamətləri təsvir edilsə də, Dəccaldan söz açılmır. Şeyx Səduqun “Kəmal əl-din və təmam əl-nemə”, Şeyx əl-taifə Tusinin “əl-Ğeybə” kitablarında isə Dəccal barədəki hədislərin ümumi sayı barmaqla sayılacaq qədər azdır. Bunun müqabilində əhli-sünnə mənbələrindəki hədislər Dəccal barədə bəzən bir-birinə zidd xüssuiyyətlərlə doludur. Bütün bu cəhətlər Dəccal barədə mövcud mənbələrdəki məlumatları diqqətlə incələməyi tələb edir.\n(yazıda İbrahim Şəfii Sərvistaninin “İmam-zamanı tanımaq” kitabından istifadə edilmişdir)


“Irəlidəki Azərbaycan torpağı yox, bizim tarixi torpaqlardır” -Murovdakı erməni hərbçilər...-VİDEO\n11/08/2019 [15:05] - Gündəm - ( 5951 dəfə baxılıb)\n“Hazırkı gerçəkliyi ayıq başla dərk edənlər tezliklə torpaqlarımızı azad etməyəcəyimiz təqdirdə Azərbaycanı nələr gözlədiyinin fərqinə vararlar...”\n“Bizim əsgərlərimizin mənəvi döyüş ruhu yüksək səviyyədədir”.\nModerator.az Rusiya mediasına istinadla xəbər verir ki, bunu erməni jurnalistlərinə Azərbaycanın işğal altındakı Kəlbəcər rayonunun Murovdağ silsiləsində yerləşən qanunsuz işğalçı hərbi hissələrdən birinin komandiri, polkovnik Karen Calavyan söyləyib.\nDüşmən komandir erməni hərbçilərinin döyüş ruhunun yüksək olmasının bir əsas səbəbinin də onların “qarşıdakı torpaqların düşmən, Azərbaycan torpaqları deyil, tarixi erməni torpaqları olmasını” bilməsi ilə izah edib.\n“Əsgərlərimiz döyüş tapşırıqlarını müvəffəqiyyətlə yerinə yetirməyə hazırdırlar. Əgər düşmən bizə hücum etməyə cəhd göstərərsə, onu dayandıraraq döyüş əməliyyatlarını öz ərazilərimizdə davam etdirəcəyik. Çünki bizdən irəlidə düşmən, yəni Azərbaycan ərazisi deyil, tarixi Şaumyan torpağı və 2 km şimal-qərbdə Gülüstan xarabalıqlarıdır...”\nƏldə etdiyimiz əlavə məlumata görə, erməni polkovniki Karen Cavalyanın komandiri olduğu işğalçı hərbi hissə şərti adı “Yeğnikner” olan 38862 nömrəli qanunsuz hərbi hissənin- 10-cu dağ atıcı diviziyasının 7-ci müdafiə rayonuna aid edilir. 10-cu dağ-atıcı diviziyanın qərargahı işğal altındakı Ağdərə şəhərində, 7-ci müdafiə rayonunun qərargahı isə hazırda inzibati cəhətdən Tərtər rayonuna aid edilən keçmiş Ağdərə rayonunun Tonaşen yaşayış məntəqəsində dislokasiya olunur və təmas xəttinin Gülüstan yaşayış məntəqəsi-Murovdağ istiqamətindəki döyüş mövqelərini qoruyur.\nP.S. Düşmən komandir “tarixi Şaumyan” torpağı dedikdə təəssüf ki, bəzi orta yaşlı və yaşlı Azərbaycan vətəndaşlarının hələ də eyni cür adlandırdıqları sovet dövründəki keçmiş “Şaumyan kənd rayonu”nu nəzərdə tutur. Gülüstan kəndi də həmin “rayon”a daxil olub. “Rayon”un mərkəzi o dövrdə “Şaumyanovsk”, yaxud “Şaumyan qəsəbəsi” adlanan indi tarixi adı qaytarılmış Ağcakənd kəndi olub. Ərazisi 630 kv.km olan “rayon”un əhalisinin sayı 1970-ci il məlumatına görə 20 minə yaxın olub ki, bunun da 14 mindən çoxu erməni, 4 mində çoxu Azərbaycan türkü olub. 1991-ci ildən “Şaumyan kənd rayonu” ləğv edilərək adı dəyişdirilib Goranboy qoyulan Qasım İsmayılov rayonuna qatılıb. 1988-1990-cı illərdə erməni separatçıları bəhs edilən ərazilərə nəzarət etsələr də, 1991-ci ilin aprel-iyul və 1993-cü ilədək keçirilmiş digər döyüş əməliyyatları sayəsində həmin ərazilər Azərbaycan Silahlı Qüvvələri tərəfindən azad edilib.\nXülasə, 30 ilə yaxındır ki, ermənilər sözügedən 630 kv.km-lik ərazini, eləcə də hazırda Göygöl rayonuna daxil edilən Çaykənd və ətraf kəndləri də dünya ictimaiyyətinə və öz gənclərinə “ Azərbaycan tərəfindən işğal edilmiş tarixi erməni”, yaxud “Artsax torpağı” kimi təbliğ edir.\nP.P.S. Hazırkı gerçəkliyi populist çıxışlara, şüarlara uymadan ayıq başla dərk edənlər tezliklə torpaqlarımızı azad etməyəcəyimiz təqdirdə yaxın onilliklərdə Azərbaycanı nələr gözlədiyinin fərqinə vararlar...


Qurban Qurbanov Azərbaycan milli komandası ilə yollarını ayırıb - Yeni Gəncə\nmüəllif Hicran Məmmədova 08/12/2018 09/12/2018\nQ.Qurbanov bildirib ki, aşağı yaş qrupları üzrə bütün komandaların baş məşqçiləri də istefaya gedəcək. Biz sıfırdan başlamalıyıq. Futbolumuzda çatışmayan cəhət çoxdur. Biz 6 illik plan verməmişdik. Bu işləri hissə-hissə görməliyik. Ola bilsin, üzərimdən böyük yük qalxdı. Mən milli ilə klubları bir-birindən ayırmadım. Öz işimi vicdanla gördüm. Rahatam.\n“Yaxşı baş məşqçilərimiz var. Bu posta kimin təyin olunmasına ən yaxşı qərarı AFFA verəcək. Milli ilə vidalaşacağam. Qarşılıqlı razılıq əsasında qərar qəbul olunub. Gördülər ki, iki yerdə çalışmaq çətindir. Olduğum müddətdə hər şeyi düz etməyə çalışdım. Nə vaxtsa yığmaya qayıdacağımı bilmirəm”, – deyə Q.Qurbanov əlavə edib.


APA - PA əməkdaşı: “Bəzi müsəlman ölkələri Ermənistanla əlaqələr qurur, bu isə islam həmrəyliyinə ziddir”\n20 Aprel 2017 / 11:37\nPA əməkdaşı: “Bəzi müsəlman ölkələri Ermənistanla əlaqələr qurur, bu isə islam həmrəyliyinə ziddir”\n“Azərbaycan müsəlman ölkələri ilə eyni mövqedən çıxış edir. Azərbaycanın 20 faiz torpağı işğal olunub, bir milyondan çox qaçqınımız var. İslam ölkələrinin bu münaqişə ilə bağlı mövqeyi bizi razı salır. Səudiyyə Ərəbistanı, Pakistan Ermənistanı dövlət kimi tanımır. Türkiyə Ermənistanı tanısa da, onunla heç bir əlaqəsi yoxdur. Lakin bəzi müsəlman ölkələri Ermənistanla əlaqələr qurur, əməkdaşlıq etməyə cəhd edirlər. Bu isə islam həmrəyliyinə ziddir”.\nAPA-nın xəbərinə görə, bunu Prezident Administrasiyasının ictimai-siyasi məsələlər şöbəsinin əməkdaşı Bəhruz Həsənov Mətbuat Şurasının (MŞ) Azərbaycanda “İslam Həmrəyliyi İli” elan edilməsi və İslam Həmrəylik Oyunlarının islam ölkələri arasında mədəni əlaqələrin möhkəmləndirilməsi mövzusunda keçirdiyi konfransda çıxışı zamanı deyib.\nO qeyd edib ki, işğal olunmuş Azərbaycan torpaqlarında islam dininə aid qədim tarixi abidələri dağıdan ölkə ilə əməkdaşlıq etmək Azərbaycan torpaqlarının işğaldan azad olunmasını ləngidən amillərdən biridir: “İşğalçı ilə əməkdaşlıq etmək bir növ işğala haqq qazandırmaq deməkdir”.\nKamran İmanov: “Ərazi iddialarının əsaslandırılması üçün mədəni irsimizə təcavüz edilir”\nPolşanın səhiyyə işçisi Sülh Platformasına qoşulub\nRusiya, Azərbaycan və Ermənistan xarici işlər nazirlərinin görüşü aprelin 27-də keçirilə bilər\nPA rəsmisi: "Münaqişənin həlli ilə insan haqlarının təmini məsələləri əlaqəli şəkildə nəzərə alınmalıdır"\nZaxarova: "Rusiya, Azərbaycan və Ermənistan xarici işlər nazirlərinin görüşünün keçirilməsi ehtimalı var"\nBelarus Dövlət Universitetinin dosenti Sülh Platformasına qoşulub


Bakıda türk dünyası qadın geyimləri sərgilənib - + FOTO ( AZpress.AZ - Rustəm İsmayılov )\nBakıda türk dünyası qadın geyimləri sərgilənib + FOTO ( AZpress.AZ - Rustəm İsmayılov )\nDekabrın 21-də Bakıda “Ənənədən bu günə türk dünyası qadın geyimləri dəfiləsi” keçirilib.\nAzpress xəbər verir ki, dəfilə Bakı Yunus Əmrə İnstitutunun təşkilatçılığı, Ankara Yetkinləşmə İnstitutu, Gülnarə Xəlilova moda evi, Qazaxıstan moda evi və “Hanum” moda agentliyinin dəstəyi ilə baş tutub.\nTədbirdə Bakı Yunus Əmrə İnstitutunun müdiri İbrahim Yıldırım və Milli Məclisin deputatı Qənirə Paşayeva çıxış edərək layihəni yüksək dəyərlənidirblər. Moda dəfiləsinin türk dünyası ölkələri arasında mədəni birliyin əhəmiyyətini önə çəkmək, dizaynerlərin hazırladıqları milli geyim nümunələrini təbliğ etmək, türk dünyası ölkələrinin moda durumunu sərgiləmək baxımından vacibliyini qeyd ediblər.\nSonra ənənəvi motivlər və naxışlarla bəzədilmiş bir-birindən əlvan geyimlər nümayiş olunub.\nBeş hissədən ibarət olan dəfilənin birinci hissəsində Azərbaycan milli dəyərlərini əks etdirən xüsusi kolleksiya sərgilənib. İkinci hissədə Qazaxıstanın əsrlərdən bu günədək qoruyub saxladığı, milli dəyərlərin ön plana çəkildiyi qadın geyimləri təqdim edilib. Üçüncü hissədə tarixdən bu günə nağıl kimi bir yolçuluğa çıxaracaq bənzərsiz işləmələrin ehtişamını əks etdirən Türkiyə geyimləri yer alıb. Digər bir türk dövləti olan Qırğızıstanın milli geyimləri də dəfilədə maraqla qarşılanıb.\nDəfilənin sonuncu hissəsində modelyer Gülnarə Xəlilovanın Azərbaycanın xalça motivləri əsasında hazırladığı “Xalıların dili” adlı xüsusi kolleksiyasından geyimlər nümayiş olunub.\nHər hissədə 12 geyimin sərgiləndiyi dəfilədə iştirakçı ölkənin bir sənətçisi ifası ilə gecəyə rəng qatıb.


Azərbaycanda kimlər ahıl sayılır?\nXaçmazda 6 otaqlı tikili yandı\nFransa Rusiya sərhədinə 3 min hərbçi göndərir\n30 Sentyabr 2015 18:37\nHər il oktyabrın 1-i Beynəlxalq Ahıllar Günü kimi qeyd olunur. BMT Baş Məclisinin 1992-ci ildə qəbul etdiyi “Ahılların müdafiəsi ilə bağlı Qətnamə”yə əsasən təsis edilən Beynəlxalq Ahıllar Günü 1993-cü ildən başlayaraq Azərbaycanda da hər il qeyd olunur.\nƏmək və Əhalinin Sosial Müdafiəsi Nazirliyinin İctimaiyyətlə əlaqələr şöbəsindən Teleqraf.com-a verilən məlumata görə, ahıl vətəndaşların sosial müdafiəsinin gücləndirilməsi ilə bağlı fərman və sərəncamlar imzalanıb.\nBildirilir ki, 2006-cı ildə “Ahıl vətəndaşların sosial müdafiəsinin gücləndirilməsi üzrə Dövlət Proqramı” və bir sıra digər dövlət proqramlarına uyğun olaraq, ahılların hərtərəfli sosial müdafiəsi sahəsində mühüm addımlar atılıb.\nAzərbaycan Prezidentinin 29 dekabr 2012-ci il tarixli Fərmanı ilə təsdiq edilmiş “Azərbaycan 2020: Gələcəyə Baxış” İnkişaf Konsepsiyasının 7.3-cü bəndinin icrasını təmin etmək məqsədilə Əmək və Əhalinin Sosial Müdafiəsi Nazirliyi tərəfindən “Ahıl vətəndaşların sosial müdafiəsinin gücləndirilməsinə dair Dövlət Proqramı”nın (2016-2020-ci illər) layihəsi hazırlanıb.\nAhıl şəxslərin həm pensiya təminatı, həm də ayrı-ayrı təqaüd növləri ilə təminatı da ilbəil gücləndirilir. Azərbaycanda 01 iyul 2015-ci il tarixinə əmək pensiyalarının orta aylıq məbləği 175,1 manat olub. Ölkə üzrə yaşa görə əmək pensiyalarının orta aylıq məbləğinin əməkhaqlarının orta aylıq məbləğinə nisbəti 43 faizdən yuxarı təşkil edib ki, bu da Avropa Sosial Xartiyasının tələblərinə cavab verir.\nAzərbaycan Prezidentinin 17 mart 2014-cü il tarixli Fərmanına əsasən, Böyük Vətən müharibəsi əlillərinə verilən Azərbaycan Prezidentinin təqaüdləri də əsaslı şəkildə artırılıb. 2014-cü il aprelin 1-dən I qrup əlillər üçün 110 manatdan 150 manata, II qrup əlillər üçün 85 manatdan 130 manata və III qrup əlillər üçün 60 manatdan 100 manata çatdırılıb. Bununla yanaşı, 30 aprel 2014-cü il tarixli Sərəncamla Böyük Vətən müharibəsi iştirakçılarına, Leninqrad şəhərinin mühasirəsi zamanı şəhərin müəssisələrində, idarə və təşkilatlarında işləmiş və “Leninqradın müdafiəsinə görə” medalı, “Leninqrad mühasirəsində yaşayan” döş nişanı ilə təltif edilmiş şəxslərə təyin olunan Prezident təqaüdünün aylıq məbləği 2014-cü ilin may ayının 1-dən 82 faiz artırılaraq 55 manatdan 100 manata qaldırılıb.\nAzərbaycan Respublikası Əmək və Əhalinin Sosial Müdafiəsi Nazirliyi tərəfindən 1068 nəfər Böyük Vətən müharibəsi əlili minik avtomobili, həmin təbəqədən olan 80 nəfərə yaxın ahıl isə mənzillə təmin edilib.\nHazırda respublikamızda 12 569 nəfərdən çox vətəndaşa evlərində sosial-məişət xidməti göstərilir ki, onlardan 10 251 nəfərdən çoxu 70 yaşdan yuxarı olanlardır. Əmək və Əhalinin Sosial Müdafiəsi Nazirliyinin tabeliyində olan sosial xidmət müəssisələrində 200 nəfərədək ahıl tam dövlət təminatında yaşayır. Bilgəh müharibə və əmək əlilləri üçün pansionatında (Qocalar evi) son illər beynəlxalq təcrübədən irəli gələn meyarlara cavab verən infrastruktur yaradılıb. Burada tənha ahıl və əlillərin keyfiyyətli tibbi-sosial xidmətlə təminatı həyata keçirilir və onların asudə vaxtlarının mənalı təşkili üçün müasir tələblərə uyğun şərait mövcuddur. Ahıl şəxslərin dövlət hesabına bərpa-müalicə xidməti, reabilitasiya avadanlıqları, sanatoriya-kurort yollayışları ilə təminatı sahəsində də davamlı tədbirlər görülür.\nQeyd edək ki, “Sosial xidmət haqqında” Azərbaycan Respublikası Qanununa əsasən, ölkədə 70 yaşına çatmış vətəndaşlar ahıl hesab olunurlar.\nHacıqabulda avtobus zavodunun təməli qoyuldu - Foto\nPaytaxtın bu rayonlarında - Qaz olmayacaq\n"Maaşlar və pensiyalar bundan sonra da qaldırılacaq" - Prezident\nAzərbaycan deputatları Kiyevə gedir – Səbəb\n18 Aprel 16:10\nDGK açıqlama yaydı\n18 Aprel 15:52\nNotr-Dam kilsəsində çıxan yanğının səbəbi - Bəlli oldu\nŞimali İrlandiyada terror: ölən var\nAleyna Tilki 1,5 milyon qazanacaq\nFeysbukdan İngiltərə radikallarına zərbə


Cavad Heyətin dəfn məsələsi yenidən gündəmdə\n18 Avqust 2014 15:04\n"Avqustun 12-də Bakıda vəfat edən məşhur azərbaycanlı cərrah, professor Cavad Heyətin İranın Azərbaycandakı səfirliyinə təqdim olunmuş vəsiyyətnaməsində Tehranda dəfn olunmaq arzusu yazılmışdı".\nBu barədə APA-nın sorğusuna cavab olaraq İranın Azərbaycandakı səfirliyinin mətbuat xidmətinin rəhbəri Seyid Məhəmməd Ayətullahi bildirib.\nOnun sözlərinə görə, mərhumun vəsiyyətnaməsi səfirliyə təqdim olunub, lakin sonradan qərar dəyişilib: "Çox istəyirdik ki, doktor Heyətin vəsiyyətnaməsinə əsasən onu Tehranın İbn Babiveyh məntəqəsində böyük ehtiram və yüksək səviyyəli bir mərasimlə dəfn edək. Lakin mərhumun möhtərəm ailəsi onun Bakıda dəfn olunması barədə qərar verib, biz də bu qərara hörmətlə yanaşırıq".\nS.M.Ayətullahi İran İslam Respublikası ilə Azərbaycan arasında daimi dostluq və bağlılığın olduğunu vurğulayıb: "Doktor Heyət iki ölkə xalqının fəxridir və mərhumun dəfn mərasiminin layiqli şəkildə keçirilməsi üçün şərait yaratdıqlarına görə Azərbaycanın məsul şəxslərinə təşəkkürümü bildirməyi özümə borc bilirəm".\nProfessorun ailə dostu və köməkçisi olmuş Baxşəli Zülfi bildirib ki, Cavad Heyətin İran səfirliyində olan vəsiyyətnaməsi köhnədir. Bu vəsiyyətnamə üç il əvvəl doktor Heyət tərəfindən səfirliyə təqdim olunub.\nOnun sözlərinə görə, səfirliyin açıqlamasında həqiqət var: "Cavad Heyətin Tehranda dəfn olunmasını yazdığı vəsiyyətnamə var, amma o köhnədir. Mən bildiyimə görə, orda üç yer göstərilmişdi, amma sonradan o vəsiyyətnamə dəyişdirilib. Çox güman ki, səfirlik köhnə vəsiyyətnaməni əsas götürüb. Həm də mən bu barədə geniş danışmaq istəməzdim, o qədər geniş məlumata malik deyiləm. Mərhumun qardaşı Məhəmmədrza Heyət məsələ ilə bağlı açıqlama verəcək".


Su quyusunu su ilə dolduran badamdarlılar...\n2021, 14 Aprel, çərşənbə, Bakı vaxtı 05:54\n“Su xətləri çəkilib. Keçən il heç olmasa su damla-damla gəlirdi. Bu il o da yoxdur. Neçə aydır su üzünə həsrətik. Hara şikayət ediriksə, nəticəsiz qalır”.\nSəbail rayonu Badamdar qəsəbəsinin 3-cü yaşayış massivinin sakini Elxan Ələsgərli AzadlıqRadiosunun “Qaynar xətt”inə susuzluqdan şikayət edib. Aylardır ki, ərazidə susuzluq yaşanır. Tədbir görənsə yoxdur.\n"SU ALMAQDAN BEZMİŞİK"\n“Su maşınına pul ödəməkdən bezmişik. Şəhərin 5-10 metrliyində yaşayasan, suyu da maşınla alasan... “Azərsu”yin Səbail rayon Sukanal İdarəsinə gedib-gəlməkdən öz üzümüzün suyu qalmayıb. Nə vaxt qapısını döyürüksə, deyirlər rəis yerində yoxdur, gedib ərazilərə baş çəkməyə. Hər dəfə başqa-başqa bəhanələrlə yola salırlar bizi...”\nElxan Ələsgərlinin hər ay maşından aldığı suya görə azı 300 manat xərci çıxır. Yəni aylqı qazancının tən yarısı...\nYaşayış massivinin başqa sakini Ehtiram Hüseynovu isə narahat edən odur ki, su görməsələr də, su pulu ödəyirlər:\n"ANCAQ PULA GÖRƏ QAPINI ÇIXARDIB YERƏ QOYURLAR"\n“Harda görülüb ki, su quyusunu pulla alınmış su ilə doldursunlar? Ancaq biz bunu edirik. Maşınla su alıb həyətimizdə qazdırdığımız su quyusuna tökürük, istifadə edirik. Su sayğacları quyulara birləşdirildiyindən pulla aldığımız suyu işlədəndə də sayğac pul yazır. Su, kanalizasiya puluna görə qapını çıxardıb yerə qoyurlar ki, ödə. ”\nSakinlərin deməsinə görə, yaşayış massivində hər il su xətlərini dəyişirlər. Hər il asfalt qazılır, su xətləri dəyişdirilir. Su isə yoxdr ki, yoxdur:\n“Hər dəfə onlar su xətlərini dəyişib gedəndən sonra pul yığıb asfalt çəkirik, küçələri düzəldirik. Növbəti il yenə həmin vəziyyəti yaşayırıq. Su vermirlər, xətləri dəyişmək adı altında pul silirlər, arada zərər bizə dəyir”.\nMəsələ ilə bağlı “Azərsu ASC”-nin Səbail rayon Sukanal İdarəsindən bildiriblər ki, yaxn vaxtlarda qeyd olunan yaşayış massivinə baş çəkib sakinlərin su problemini çözəcəklər.


Əlilliyi olan şəxslərin reabilitasiyası sahəsində Rusiyanın aidiyyəti təşkilatları ilə əməkdaşlıq imkanları müzakirə olunub\nƏlilliyi olan şəxslərin reabilitasiyası sahəsində Rusiyanın aidiyyəti təşkilatları ilə əməkdaşlıq imkanları müzakirə olunub\n“So-edineniye” görmə və eşitmə qabiliyyətləri olmayan şəxslərə dəstək Fondunun (Rusiya Federasiyası) prezidenti Dmitri Polikanov, “DeafSkills” Beynəlxalq Təşkilatın prezidenti, Ümumrusiya Karlar Birliyinin prezidenti Stanislav İvanov, “Yaseneva polyana” mərkəzinin direktoru Lidiya Frolova, “İstok-Audio” şirkətlər qrupunun baş direktoru İvan Klimaçevdən ibarət nümayəndə heyəti Əmək və Əhalinin Sosial Müdafiəsi Nazirliyinin dəvəti ilə ölkəmizdə səfərdə olub.\nƏmək və əhalinin sosial müdafiəsi nazirinin müavini Anar Kərimov əliliyi olan şəxslərin və sağlamlıq imkanları məhdud uşaqların sosial müdafiəsi, onların reabilitasiya imkanlarının artırılması sahəsində ölkəmizdə aparılan işlər barədə qonaqlara məlumat verib. Nazir müavini bu işlərin görmə və eşitmə qabiliyyətləri olmayan şəxsləri də əhatə etdiyini bildirib. O bu kateqoriyadan olan insanlar üçün həyata keçirilən layihələri diqqətə çatdırıb.\nNümayəndə heyəti tərəfindən “So-edineniye” görmə və eşitmə qabiliyyətləri olmayan şəxslərə dəstək Fondunun fəaliyyəti ilə bağlı məlumatlar verilib. Korrektə yönümlü təhsil ilə məşğul olan işçilər, görmə və eşitmə qabiliyyətləri məhdud olan şəxslərin ailələri üçün test formatında diaqnostik təlimin keçirilməsi, “DeafSkills” beynəlxalq assosiasiyasının imkanları, “Yaseneva Polyana” resurs mərkəzinin hissiyyat pozuntuları olan şəxslərin mərhələli reabilitasiya modeli və s. ilə bağlı təqdimatlar edilib. “İstok-Audio” şirkətlər qrupunun hissiyyat pozuntuları olan şəxslərə yeni texniki vasitələrlə keyfiyyətli dövlət yardım sistemi barədə də məlumat verilib.\nGörüşdə gələcəkdə qarşılıqlı təcrübə mübadilələrinə əsaslanan əməkdaşlıq imkanları müzakirə olunub.


Sumqayıt Məhkəməsi məktəblini ölümcül edən sürücüyə tərəf çıxır?\nTarix: 28-03-2016, 16:38 Oxunma sayı: 971 Bölmə: Cəmiyyət / Sumqayıt / Manşet\nKeçən il mayın 21-də Sumqayıtda 10 yaşında məktəblini şəxsi avtomabili ilə vuraraq ölümcül hala salan Türkiyə vətəndaşı Arikan Mehmet məhkəmədən qalib çıxıb.\nBu barədə Modern.az-a şikayət məktubu ünvanlanıb.Zərərçəkmiş məktəbli Mərdan Mərdanovun valideynləri bildirir ki, Arikan Mehmet Abdullah oğlu tərəfindən törədilən qəza Mərdan Mərdənov Kamran oğlunu elə hala salıb ki, o, normal yeriyə bilmir. Mərdan Mərdanov 22 gün Sumqayıt Travmatologiya Xəstəxanasında yatıb.\nİlk həftə xəsarət yetirən, məktəblinin müalicəsi üçün hətta Türkiyədə kömək göstərəcəyi barədə vədlər versə də, sonradan bu vədlərin arxasından çəkilib.\nŞikayətdə bildirilir ki, nə xəstəxanada olarkən, nə də sonra vuran şəxs tərəfindən söz verildiyi kimi ailəyə yardım edilib. Müstəntiqlə ekspert birgə video görüntüyə baxaraq rəy veriblər ki, xarici vətəndaş bu məsələdə təqsirkardır. Buna əsasən İlqar Məmmədov Aslan oğlunun hakimliyi ilə onun məhkəməsi olub. 13 yanvar 2016-ci ildə keçirilən məhkəmədə hakimin qərarı ilə təqsirkar şəxs sürücülük hüququndan azad olunmaq və qazancından dövlətə 20 faiz pul tutulmaqla 1 il müddətinə islah işləri cəzasına məhkum edilib.\nQərar qəbul edildiyi gündən bu vaxta qədər isə zərərçəkən tərəfə heç bir vəsait ödənilməyib. Qərarda qeyd edildiyi kimi islah işlərinə cəlb edilməyib. Nəticədə zərərçəkən tərəf Sumqayıt Məhkəməsindən apellyasiya şikayəti verib. Lakin Apellyasiya Məhkəməsinin Fərmayil Zeynalın hakimliyi ilə keçirilən 2 çağırışına Arikan Mehmet gəlməyib.\n3-cü çağırış isə aprelin 13-də keçiriləcək. Qəzada ayaq nahiyəsindən yaralanan Mərdan Mərdanov bu səbəbdən məktəbə gedə bilmir.


Bakıda müemmalı hadise: 25 yaşlı qız bıçaqlanıb, yoxsa yıxılıb? - Azadliq Xeber\nBakıda müemmalı hadise: 25 yaşlı qız bıçaqlanıb, yoxsa yıxılıb?\n02.06.2015 / 06:46 xeber –\nGecə saatlarında 1 saylı Şəhər Kliniki Xəstəxanasına qarnının ön divarının kəsilmiş-deşilmiş yarası diaqnozu ilə paytaxt sakini, 25 yaşlı Balayeva Əminə Araz qızı gətirilib.\nLent.az xəbər verir ki, dərhal üzərində cərrahiyyə əməliyyat aparılan gənc qızın müalicəsi hazırda xəstəxananın reanimasiya şöbəsində davam etdirilir.\nMəlumata görə, Əminə Balayeva bıçaq xəsarətinə bənzər yaranı Bakının Binəqədi rayonu, Biləcəri qəsəbəsi, Məlik Aslanov küçəsində yaşadığı evdə alıb. Onun yaxınları həkimlərlə söhbətində bildirib ki, 25 yaşlı qız məişət işləri görən zaman ehtiyatsızlıqdan yıxılıb və yerə düşmüş bıçaq onun qarnına batıb.\nBununla belə, hadisə ilə bağlı Binəqədi RPİ-də araşdırmalara başlanılıb. Gənc qızın, eləcə də onun ailə üzvlərinin ifadəsi də alınıb. Hadisənin həqiqətən bədbəxt hadisə, yoxsa qəsd olduğu araşdırılır.


Buraxılış imtahanlarının nəticələri elan olundu » www.AVROMEDIA.az\nTarix: 7-07-2020, 22:32\nBu barədə Avromedia.az-a Dövlət İmtahan Mərkəzindən (DİM) məlumat verilib.\nApelyasiya komissiyasına müraciət etmək istəyənlər 20-22 iyul tarixlərində DİM-in saytında yerləşdiriləcək elektron ərizəni doldurmaqla qeydiyyatdan keçə bilərlər. Göstərilən müddət ərzində qeydiyyatdan keçməyənlər sonradan apelyasiya üçün müraciət edə bilməyəcəklər. Elektron ərizədə müraciətin məzmunu qeyd olunmadığı halda ərizə qəbul edilmir, həmin müraciət araşdırılmır və onun üçün apelyasiya təşkil olunmur. Apelyasiya müzakirəsində şagirdin iştirakı vacibdir. Şagird ilə yanaşı valideynlərindən biri müzakirədə iştirak edə bilər. Bir şagirdin ərizəsi (müraciəti) üzrə ən çox 15 dəqiqə müzakirə aparıla bilər. Ayrılan vaxt bitdikdə, kənar şəxs müzakirəyə qoşulduqda və ya etik davranış qaydaları pozulduqda müzakirə prosesi dayandırılır.скачать dle 12.1


3,4 MİLYON DOLLARLIQ OĞURLUĞUN ŞOK DETALLARI - “Gəncə Şərab-2” ASC-nin ortağına məxsus pulu kimlər və necə aradan çıxardılar?\nUcar rayonu Qazyan kənd sakini Ruqiyyə Abdullayeva tərəfindən Muxalifet.az-ın redaksiyasına şikayət məktubu daxil olub. Müəllif Loğman Abdullayev və həyat yoldaşı Çingiz Abdullayevin “Gəncə-şərab-2”-nin təsisçisi Taşlitski Efim Mixayloviçin sürücüsünün sifarişilə, qanunsuz olaraq həbs edildiyini iddia edərək, saytımız vasitəsilə ölkə başçısı İlham Əliyevə və digər səlahiyyətli şəxslərə müraciət edir. Onun məktubunu olduğu kimi dərc edirik:\n“Məlumat üçün bildirim ki, “Gəncə-şərab-2”-nin 10 %-payının təsisçisi Taşlitski Efim Mixayloviçin (Fima) sürücüsü Zülfüqarov Tofiq Nadir oğlu evində seyfdə saxladığı və müdirinə məxsus 3.4 milyon dollar “çirkli” pulu mənimsəmək məqsədilə, dostu olmuş öz bağbanı Nurlan Bayramov vasitəsilə oğlum Loğmanı oğurluq işinə cəlb etmişdir. Belə ki, Efim Tofiqi atasına görə öz yanına şəxsi sürücü kimi işə götürmüşdür. Tofiq Efimin əvvəllər etimadını qazanmış və sonda ona məxsus və Tofiqə saxlanması üçün etibar edilmiş və xaricə göndəriləsi 3.4 milyon dollar pulunu Efim Berlinə gedəsi gün (1 may 2015-ci ildə) mənim oğlum başda olmaqla və 2009-cu ildən əvvəl Tofiqə, sonra isə Efimə bağbanlıq etmiş bir kasıb balasını (Nurlan Bayramovu) oyuna salaraq, onların əlilə əvvəldən sövdələşdikləri kimi, ümumi məbləğin 1/3 hissəsini (1.2 milyon dollarını) özünə götürmüşdür. Hadisədən 40 gün sonra rəhbəri Fimanı da aldatmış ki, hansısa “MTN dəstəsi” Qala kəndinə gedərkən yolda qabağını kəsib pulları evindən aparıblar.\nEfim də məsələni dərindən araşdırmadan yaxın çevrəsinin köməyilə pulların geri qaytarılmasına çalışmışdır. Bu istiqamətdə komanda verildikdən sonra Tofiq əvvəlcə müstəntiqləri, sonra isə həm də əvvəldən sövdələşdiyi və kirayə tutduğu “dəstə” üzvlərinə, başda mənim oğlum Loğmana qarşı, aqressiv davranaraq susmağı və bir “zərərçəkən” olmaqla bütün pulların hamısını geri qaytarmasını canfəşanlıqla tələb etməklə, sonda öz qurduğu plan üzrə istəyinə nail olmuşdur. Tofiq evindəki 3.4 milyon dolları oğurlatmağına şərait yaratmaqla, bu cavanları əvvəlcə dilə tutaraq şirnikləndirmiş, 50 gündən sonra isə “strelka”nın onun üzərinə yönəldiyini görüb(hadisədən 3 gün sonra Tofiqlə Loğmanın aeroptun gözləmə zalında birlikdə olması, loğmanın ona 8 000 evro pulu sayıb verməsi, Tofiqin telefonla danişması və s. hərəkətlər onun əlbir olmasını ortalığa qoymuşdur.), lakin bu hərəkətlərə bəraət qazandırmaq və özünü xilas etmək üçün göz yaşı tökməklə əvvəlcədən cəlb etdiyi “dəstəni” “B” planı əsasında sataraq, özünün günahsız və çarəsiz olmağını sübut etməyə çalışmışdır. Və buna sövdələşdiyi polis müstəntiqinin əlilə sonradan tam nail olmuşdur. Loğmanı bacıları ilə qorxudaraq, asanlıqla onun İstanbuldan qayıdıb, polisə təslim olmasına nail olmuş və bütün pulların geri qaytarılmasını tələb etmişdir. Və bu barədəTofiq istintaqda izahat yazdırıb. Amma Loğman da onunla şərtləşmışdir ki, Qazaxıstanda yaşayan atası Çingiz Abdullayevlə işləri olmasın. Tofiq bir “zərərçəkmiş” kimi tanınmaqla vədinə xilaf çıxdı və həyat yoldaşım Çingizi də hadisədən 2 il sonra istintaqa cəlb edib 12 il həbs verdirdi.\nLakin bu günədək nə Loğman, nə də Tofiqin şəxsi 6 illik tanıdığı bağban Nurlan Bayramov onu satmadılar ki, bu pul oğurluğu planının başında duran elə Tofiq özü olub. Yoxsa, məsələyə adi məntiqlə yanaşılsaydı, bağban hardan bilirdi ki, onun metronun yanında yaşadığın binada seyfdə nə qədər pul saxlayırs? Tofiq onun dostluq münasibətindən istifadə edərək bildirib ki, müdüri Efim ona cəmi 3-5000 manat maaş pul verir, özləri isə milyonlarla dolları ora-bura xərcləyirlər.\nTofiq Nurlana çoxlu bank kreditinin olmasını da demişdir. Və dərahl təklif etmişdir ki, metro H.Aslanovdakı evində seyfdə Efimin hazırda 3,4 milyon dollarını saxlayır. Deyib ki, Nurlan, gəl sən bir etibarlı adam tap, MTN adı ilə bir dəstə təşkil edib, mən Qalaya bacımgilə gedəndə yolda qabağımı kəssinlər və evimdə məlumat əsasında 3,4 milyon dollar “çirkli” pul olduğunu bildirməklə, bu pulların 33 faizi mənə geri qaytarılmaq şərtilə qalanını aparıb bölüşsünlər. Və bütün navodkaları-dəqiq məlumatları da Nurlana Tofiq özü deyib, planı təşkil etmişdir. Yoxsa, Nardaranda sadə bir rayon uşağı olan bağban nə bilirdi ki, Tofiqin seyfində 3.4 mil dollardır, avrodur, yoxsa manat. Gəlib saymışdı? Və Tofiq də istintaqa verdiyi ifadəyə görə ona deyib ki, Efim Berlinə gedəsi gün uşaqlar bu işi təşkil etsinlər. Tofiq özün 5 saatdan sonra müdiri - Efimi aeroporta aparmaq əvəzinə, guya Qala qəsəbəsində olan bacısının yanına gecə saat 23:00-da gedib-gəlməyi qərara almışdır. Əslində planlaşdırdığı oğurluğa şərait yaratmışdır. Və həmin gecə saat 23-də də əvvəlcədən danışıldığı kimi Loğman Tofiqin qabağınızı kəsib və o da heç bir müqavimət göstərmədən dərhal təslim olub. Bu məlumatı da guya bağban dəqiqliklə Loğmana bildiribmiş. Axı, bağban hardan bilməli idi ki, sən müdirin evində ona bacına baş çəkib qayıdacağını demisən?! Tam dəqiqliklə saat neçədə Qala istiqamətində hərəkət etdiyinizi necə bilərdi?!\nHadisə baş verən gün Tofiqin mobil telefonu və pasportu özündə olub. Mayın 4-də Loğman İstandula, Tofiq isə 5-6 dəqiqədən sonra Moskvaya yola düşüb. O zaman niyə Tofiq 50 gün ərzində əlindəki telefonla Fimaya və yaxud polisə zəng edib, baş vermiş “OĞURLUQ” barədə bir söz deməmişdir? Yalnız 50 gündən sonra Fima ondan saxladığı 3.4 milyon dollar pulu xaricə yola salmağı tapşıranda, Tofiq baş vermiş hadisəni anlatmışdır. Yəni, belə bir ucuz “oğurluq” planını həyata keçirilməsinin reallığa uyğun olmadığı orta məktəb şagirdinə də gün kimi aydındır. Aydın olmayanı isə Efim Taşlitski kimi bir yəhudi ağıl sahibinin Tofiqin quraşdırıb söylədiyi süni “oğurluq”nağılına inanmasıdır.\nAdam bir maraqlanmazmı ki, belə bir iri məbləğli oğurluq planını həyata keçirən dəstə üzvləri heç əvvəllər bircə dənə toyuq oğurlaya biliblərmi? Bu adi ticarət adamı və ya bağban nə dərəcədə qüdrətli oldular ki, məlumatı eşidəndən 3 gün sonra belə bir riskli oğurluq planını “peşəkarlıqla” həyata keçirsinlər? Azərbaycanda ümumiyyətlə son 50 ildə 100-150 000 dollar pul aparan oğru dəstəsinin işinə şahidlik edən varmı, görəsən? Ola bilməz. Azərbaycanda bu məbləğdə pullar yalnız banklardan oğurlanır. O da bank müdirlərinin əli ilə.\nƏn acınacaqlısı budur ki, Tofiq özünü işdə zəzərçəkən kimi (guya pullar ona məxsus olub) göstərir, əvvəlcədən qurduğu teatr tamaşasını davam etdirir və Logmanın ailəsini düşmən obrazında canlandırmaqla özünə 18 il, bağbana 18 il, atası Çingizə 12 il həbs verdirməyi bəs etməmiş, hələ Loğmanı həbsdə öldürəcəyini, bacılarını da həbsə atacağı ilə hədləyir. Sanki oğurlanmış və geri qaytarılmış pullar dədəsinin olub. Bəs niyə istintaq və məhkəmə hakimləri soruşmurlar ki, ay Tofiq, əgər sənin 3.4 milyon dollar pulun vardısa, niyə gedib banklardan iri məbləğlərdə kreditlər götürürdün? Bəlkə kreditlərini bağlamaq üçün sənə etibar edilmiş 3.4 milyon dollar pulun 1/3-nə əvvəldən gözün düşüb?\nƏslində, Tofiqin süni hərəkətləri və bizim ailəyə qarşı genosid təşkil etməsi Efimin ondan şübhələrini diqqətdən yayındırması üçün hesablanmış axmaq hərəkətlərdir və saxta canfəşanlıqdan başqa bir şey deyil. Amma Tofiq bilsın ki, “yalan ayaq tutar, amma yeriməz”, “Oğru istənilən halda iz qoyur” və s.\n1. Tofiqin həbsə atdırdığı uşaqlara imkan yaradılsa, onlar əslində hadisənin necə baş verdiyini dəqiq detallı şəkildə izah edərlər. O zaman bu oğurluq planının sifarişçısı kimi Tofiq ifşa oluna bilər.\n2. Tofiqin əslində Efimə hələ bundan sonra nə qədər zərər verə biləcəyi izah oluna bilər.\n3. Tofiq gec-tez əslində satqın və xəyanətkar birisi kimi ifşa olunacaqdır.\n4. Tofiqin özünün oğurlatdığı 3,4 milyon dollardan ona çatan 1.2 milyon dolların dərhal təhvil verilməsi tələb oluna bilər. Polis müstəntiqinin əlilə Loğmana ödətdirdiyi cəmi 4,7 mil dolların da hesabı soruşula bilər. Amma bu ödəmələrə rəğmən, Tofiq yenə də Efim Mixayloviçə hesabat verir ki, loğmanın ödəyəcəyi 250.000 dollar hələ də qalıb. Əslində isə Tofiq Loğmana ödətdirdiyi cəmi 4.7 mil dolların da yarsını istintaq zamanı sövdələşərək mənimsəmişdir. Yəni təşkil etdiyi bu əməliyyata görə, Tofiq 2 milyon dollar qazanıb. Lakin bu hesabatla Tofiq polislə əlbir olub 40/60-a nisbətində pulu qaytarmaqla Efimə pul hesabatı verib. Efim bu faktı etiraf edə bilər ki, sonda ona nə qədər çatıb.\nMən Efim Mixayloviçə məktub yazaraq bir ana olaraq oğlum Loğmanın ehtiyac olmadığı halda Tofiqin təşkil etdiyi tələyə düşməsindən çox üzüldüyümü bildirmişəm. Baxmayaraq ki, o Afrikada, Dübayda və İstanbulda qızıl və brilyant işinə baxırdı, yaxşı da qazanırdı. Onun şirniklənməsini başa düşə bilmirəm. Cəzasını da çəksin. Amma 30 ildir ki, Qazaxıstanda yaşayan yoldaşım Çingiz Abdullayevi hadisədən 2 il sonra Tofiqin təkidilə istintaq cəlb etməsini, qızlarımı da həbs etdirəciyilə hədələməsini və loğmanı da həbsxanada öldürəcəyini bəyan etməsi qırmızı xəttin keçilməsidir və susmaq olmaz. Baxmayaraq ki, Tofiq özünü saxta “zəzərçəkən”kimi tanıdaraq, bizim ailədən “qalan” 250 000 dolları tələb edir. Loğmanın dostları bu pulun əvəzində Moskvada dəyəri 300 000 dollar olan kupçalı evi təklif etsələr də, o, razı olmur. Yəni, bu adam ailəmizə qarşı qisasçılığını davam etdirir.\nXatırladım ki, Bakı Apellyasiya məhkəməsinin hakimi Mirpaşa Hüseynovun icraatında Ç.Abdullayevin şikayətinə 16 may saat 11-də baxılacaqdır. Sizlərdən çox xahiş edirəm, xəyanətkar Tofiqi başa salın ki, bizim ailədən əl çəksin, işdə heç bir günahı olmayan ərim Ç.Abdullayev barəsində şikayətini bir insanlıq edib geri götürsün. Hazırda Çingiz 14 faizlə qaraciyər serrozundan əziyyət çəkir və ürəyində 2 stend qoyulmuş ağır vəziyyətdə müalicə müəssisəsində yerləşir. Onun həyatı təhlükədədir. Tofiqin təşkil etdiyi bu hadisə zamanı əldə etdiyi 2 milyon dolları Efimə qaytarsın ki, bu adamın da əsəbləri bir az yumşalsın. Tofiq özünü Roma Papasından da artıq Papa hiss etməsin, teatrı dayandırsın!\nÜmid edirəm ki, Efim Mixayloviç öz şəxsi kanalları və məhkəmə sənədlərində yazılan formal izahatlara bir az diqqət yetirməklə, Tofiqin əslində necə bir fırıldaqçı (oğurluğun təşkilatçısı) olduğunu müəyyənləşdirəcəkdir. Lakin təssüflə bildirməliyəm ki, 2 may tarixində Bakı Apellyasiya məhkəməsinə təyin olunmuş prosedə Tofiq yenə də öz ampulasında məhkəmə kollegiyasına qarşı aqressiv danışaraq, məsələni yubatmadan təcili həll etməyi tələb etdi. Görünür, özünü “arxalı…” kimi aparan “zərəçəkmiş” mənim ona xəbərdalığımdam sonra ifşa olunacağından qorxuya düşmüş və özünü əsəbi göstərməkdə davam edir. Çox təəssüf edirəm ki, Efimə etdiyim müraciət də nəticəsiz qalmışdır.\nMüstəqil dövlətimizin başçısı cənab İlham Əliyev və 1-cı Vitse-prezident Mehriban xanım Əliyeva!\nSizlərə müraciət edərəm. Ədliyyə naziri cənab Fikrət Məmmədova, Məhkəmə Hüquq Şurasına, Bakı Apellyasiya Məhkəməsinin sədri cənab İman Nağıyevə və ədalətli hakim Mirpaşa Hüseynova müraciət edərək son dərəcə xahiş edirəm: Öz sahibi Efim Mixayloviçin 3.4 milyon dollar pulunun oğurlanması işinin təşkilatçısı olan Tofiq Zülfüqarovun verdiyi rüşvət hesabına günahsız yerə sifarişlə 5-6 qondarma ağır cinayət maddələri üzrə həbs edilmiş yoldaşım Çingiz Abdullayevin 16 may tarixinə təyin edilmiş məhkəmə prosesinə ədalətli məhkəmə çəkişmə prinsipilə baxılmasını tövsiyə edə və şəxsi nəzarətinizdə saxlayasınız.\nAzərbaycanın Hüquq-mühafizə orqanı rəhbərliklərinə və onlara birbaşa nəzarət edən direktiv orqan rəhbərlərinə müraciət edirəm: “Gəncə Şərab-2” ASC-nin 2015-ci ilə olan hesabatında cəmi 1.63 mil. manat mənfəət əldə etməsinə rəğmən, istehsal zamanı rəsmən vergidən gizlədilən, mənşəyi, məramı və biznes planları Azərbaycan cəmiyyəti və dövləti üçün qaranlıq olan yəhudi əsilli Efim Mixayloviçə çatan 3.4 milyon dollar “çirkli” pulların Azərbaycandan xaricə hansısa qaranlıq məqsədlər üçün nəzərdə tutulmuş daşınmanın araşdırılmasına və ümumiyyətlə “Gəncə-Şərab 2” ASC-nin son illərdəki biznes fəaliyyətinin yoxlanımasına göstəriş verilməsini,\nMərkəzi Bankın sədri cənab Elman Rüstəmovdan və ABŞ səfirliyində fəaliyyət göstərən Maliyyə-Kəşviyyat İdarəsi rəhbərliyindən xahiş edirəm ki, “Gəncə Şərab-2” ASC-də 10 % pay sahibi olan Efim Mixayloviçin hər il əldə etdiyi milyonlarla dollarla ölçülən “çirkli” pulların nağd formada xarici ölkələrə gizli daşınmasının hanısı təyinatlar üçün sərf edildiyi faktların araşdırılması barədə aidiyyatı üzrə arayış tələb etmələrini xahiş edirəm. Və güman edirəm ki, Vergilər Nazirliyi “Gəncə Şərab-2”-də E.Mixayloviç kimi digər pay sahiblərinin vergidən yayınaraq, qazandıqları milonlarla dollar ölçülən vəsaitlərinin istehsal və ixrac edilən edilən faktiki məhsulların nə qədərinin vergidən yayındırlmasını araşdıracaqdır.\nDaxili İşlər nazirindən xahiş edirəm ki, T.Zülfüqarovun bizim ailə üzvlərimizi yenə öldürəcəyi, həbs etdirəcəyilə hədləməsinin qarşısının alınması üçün ailəvi təhlükəsizliyimizə təminat verin”.\nRedaksiyadan: Movzunu araşdıracağıq. Yazıda adları qeyd olunan şəxslərin mövqeyini dərc etməyə hazırıq.


Akademik Vəli Axundov - 100\nVəli Yusif oğlu Axundov – Azərbaycanın görkəmli ictimai-siyasi xadimi, akademik. Azərbaycan SSR-yə 1959-1969-cu (10 il) illərdə rəhbərlik etmişdir.\nVəli Axundov 1916-cı il mayın 14-də Bakı quberniyasının Saray kəndində kəndli ailəsində anadan olmuşdur. İlk təhsilini Saray kənd məktəbində almışdır. Xatirələrində həmin məktəb yaşadığı yerdən bir neçə kilometr uzaqlığda yerləşdiyini qeyd edirmiş. Uzaq olduğundan və dərsləri buraxmaq istəmədiyindən hər gün evdən məktəvə və məktəbdən evə piyada yol onun həmin məktəbdən əla qiymətlərlə məzun olmasına mane olmamışdır, 1929-cu ildə həmin məktəbi bitirərək Biləcəri stansiyasındakı fabrik-zavod məktəbində təhsilini davam etdirmişdir. 1931-ci ildə sənət məktəbini bitirib Bakı Sənaye texnikumuna daxil olmuşdur. 1935-ci ildə texnikumun kimya şöbəsini bitirib kimyaçı texnik peşəsinə yiyələnmişdir. Təhsilini davam etdirmək və ali təhsil almaq məqsədi ilə əvvəlcə Azərbaycan Sənaye İnstitutunun hazırlıq kursunda oxumuş, 1937-ci ildə isə Azərbaycan Tibb İnstitutuna daxil olmuşdur. İnstitutda oxumaqla yanaşı ATİ-nin ictimai elmlər kafedrasının laborantı, "Tibbi kadrlar uğrunda" qəzetin redaktoru və komsomol komitəsinin katibi vəzifəsində çalışmışdır.\n1941-ci ildə ATİ-ni müvəffəqiyyətlə bitirərək orduya çağırılmışdır. 1941-1945-ci illər Böyük Vətən müharibəsində 20-ci atıcı diviziyanın tərkibində həkim-əsgərdən xüsusi tibbi-sanitar batalyonunun komandiri vəzifəsinədək yüksəlmiş, Rusiya, Belarus, Almaniya, Çexoslovakiya ərazisində gedən döyüşlərdə iştirak etmişdir.\n1946-cı ildə ordudan tərxis olunmuş, ATİ-na qayıtmış, tibb tarixi kafedrasının assistenti qəbul edilmiş və Epidemiologiya, Mikrobiologiya və Gigiyena İnstitutunun elmi işçisi, direktoru olmuşdur. Az sonra Azərbaycan Tibb İşçiləri Həmkarlar İttifaqı Respublika Komitəsinin sədri seçilmiş və 1946-1949-cu illərdə bu vəzifədə çalışmışdır.\n1949-1952-ci illərdə Azərbaycan SSR səhiyyə nazirinin müavini, 1952-1953-cü illərdə isə Bakı Vilayəti səhiyyə şöbəsinin müdiri olmuşdur.\n1953-1954-cü illərdə Azərbaycan KP MK-da inzibati, ticarət-maliyyə və plan orqanları şöbəsi müdirinin müavini vəzifəsində işləmişdir. 1954-1958-ci illərdə isə Azərbaycan SSR səhiyyə naziri vəzifəsini tutmuşdur.\n1959-1969-cu illərdə Azərbaycan KP MK-nın birinci katibi vəzifəsini tutmuşdur. Onun dövründə Azərbaycan müharibədən sonra ən çox neft – 21,5 mln. ton istehsal etmiş, kənd təsərrüfatı məhsulları istehsalı çoxalmışdır.\n1969-cu ildə Azərbaycan Elmlər Akademiyasının akademiki seçilmişdir. 1969-1972-ci illərdə Azərbaycan SSR Elmlər Akademiyasının vitse-prezidenti olmuş və akademiyanın səhiyyə sahəsinə rəhbərlik etmişdir. O dövrlə artıq kifayət qədər yaşlı olduğu zaman ingilis dilini sıfırdan öyrənməyə nail olmuşdur.\n1972-1986-cı illərdə Q.M.Musabəyov adına Virusrologiya, Mikrobiologiya və Gigiyena İnstitutunun direktoru olmuşdur.


Daha 25-30 kredit ittifaqı bağlana bilər – AKİA - BANK - Fins.az\nDaha 25-30 kredit ittifaqı bağlana bilər – AKİA\nAzərbaycan Kredit İttifaqları Assosiasiyası (AKİA) Maliyyə Bazarlarına Nəzarət Palatasının daha 19 kredit ittifaqının lisenziyasını məcburi, 2 kredit ittifaqının lisenziyasını isə könüllü qaydada ləğv etməsinə münasibət bildirib.\nQurumun İdarə Heyətinin sədri Cəlil Süleymanov bildirib ki, kredit ittifaqlarının bazardan kənarlaşdırılması gözlənilən idi: “Bağlanmış ittifaqlar maliyyə çətinliyi yaşayırdı, buna görə də, nə normal fəaliyyət göstərirdilər, nə də Palataya vaxtında hesabat verirdilər. Azərbaycanda ittifaqlara vəsait əsasən 3 qurumdan - Kənd Təsərrüfatı Nazirliyi yanında Kənd Təsərrüfatı Layihələri və Kreditlərinin İdarə Edilməsi üzrə Dövlət Xidmətindən, İqtisadiyyat Nazirliyi yanında Sahibkarlığa Kömək Milli Fondundan və Məcburi Köçkünlərin Sosial İnkişaf Fondundan ayrılıb. İndi isə həmin təşkilatlar bütün ittifaqlara pul vermir. Bu isə ittifaqların bir qisminin dayanıqlı fəaliyyətini qeyri-mümkün edib və lisenziyalarının ləğv olunmasına gətirib-çıxarıb”.\nAKİA sədrinin fikrincə, Azərbaycanda daha 25-30 kredit ittifaqını lisenziyadan məhrum edilmə təhlükəsi gözləyir: “Hesab edirəm ki, bazarda təxminən 50 kredit ittifaqı qalacaq”.\nXatırladaq ki, MBNP-nin Direktorlar Şurasının qərarına əsasən, “Ağammədli”, “Ağdaş”, “Aqrovest”, ”Balıqçı”, “Bənövşə”, “Buta”, “Fəqan”, “Fidan”, “Girdiman”, “İnkişaf”, “Meridian”, “Mikrokredit”, “Muxax”, “Nihat”, “Qarabağ-2010”, “Şəmkir”, “Şəmkir Aqro”, “Zərqova”, “Ziya” kredit ittifaqlarına verilmiş lisenziyalar ləğv olunub. Bundan başqa, öz müraciətləri əsasında “A.F.S” və “KİV nümayəndələri” kredit ittifaqlarına verilmiş lisenziyalar da ləğv edilib.\nBu ilin əvvəlində isə Palata 12 kredit ittifaqının - "Arzu”, “Azəriinvest”, “Cənub”, “Ceyhun”, “Compass”, “F.A.S.”, “Həkəri”, “Kredo-İnvest”, “Real”, “Tərəkəmə”, “Tural” və “Yardımlı” kredit ittifaqlarını bazardan kənarlaşdırılıb. Beləliklə, kredit ittifaqlarının sayı 2017-ci ildə 33 vahid azalaraq 77-yə düşüb.


Elan kodu: 15224\nSıfırdan riyaziyyat hazırlığı.\nHəftədə 3 dəfə 2 saat.\nÜnvan: Razin Bakıxanov qəs. İcra Hakimiyyətinin yaxınlığı.\nAzərbaycan dili və ədəbiyyatdan hazırlıq\nAzərbaycan dili və ədəbiyyatdan həm təkmilləşmə həm də abituriyent hazırlığı keçirəm.Buraxiliş imtahanına ,kolleclərə ali məktəblərə hazirlaşmaq istəyən hər kəs müraciət edə bilər.Dərslər həm əyani,həm də onlayn olaraq\n9-10-11-ci siniflər üçün hazırlıq DİM proqramı cərcivəsində Peşəkar müəllim Heyəti tərəfindən təşkil edilir. Dərslərin müddəti bütün qruplar üzrə həftədə hər bir fənn 2 dəfə 1.5 saat keçirilir. Hər Ayın yekunu üzrə\nFizika müəlliməsi 6-11ci siniflər , abituriyent haziliğı Online dərs\nDərslər həftədə 2 dəfə 1 saat 30 dəqiqə olmaqla online şəkildə keçirilir\nkomputer kurslari hazirliq kurslari biznes kurslari komputer kurslari qiymetleri ingilis dili kurslari bakida xarici dil kurslari bakida ingilis dili kurslari qiymetleri


Böyük Britaniya universitetindən magistr tələbələri üçün ENDİRİM! | AzeriStudent\nBöyük Britaniya universitetindən magistr tələbələri üçün ENDİRİM!\nUniversity of Gloucestershire üç kampusa sahibdir. Onlardan ikisi Cheltenham və Gloucester'dır. Təhsil müəssisəsi bir çox qurumun birləşməsinin ardından 2001-ci ildə universitet statusu almışdır. Hazırda 60-dan çox ölkədən 8500 tələbə təhsil alır.\nBir çox kurslarda yerli və beynəlxalq ekskursiyalar və bir semestr xaricdə tələbə mübadiləsi keçirmək imkanı var. Gloucestershire, tələbələrə tez və sərfəli şəkildə bir işə girmələrinə və ya təhsillərini davam etdirməsinə imkan verən iki illik "sürətli təhsil" kursları da təklif edir. Universitet həmçinin 14 Milli Tədris Scholarship-i qazanmış, sənaye təcrübəsi olan güclü müəllimlər portfelinə malikdir.\nUniversitet magistr proqramları üzrə beynəlxalq tələbələrə 50% endirim təklif edir!\nSon müraciət tarixi: 1 NOYABR\nBeynəlxalq Tələbələr üçün Xidmətlər - Tələbə Xidmətləri Komandası, beynəlxalq tələbələrin hərtərəfli və uyğun tövsiyələr almasını təmin etmək üçün çalışır. Hər bir kampusda tələbələrin üzləşə biləcəkləri məsələlərdə dəstək və yardım ala biləcəyi bir Yardım Bölgəsi var. Beynəlxalq Tələbə Məsləhətçiləri, mövcud beynəlxalq tələbələrə təhsil alarkən müvəffəqiyyətli və əyləncəli vaxt keçirmələrinə kömək edir. Bura, tələbələrə kurslarına başlamazdan əvvəl ehtiyac duyduqları bütün məlumatları və dəstəyi əldə etmələrini təmin edən Beynəlxalq Qarşılama Həftəsi daxildir və il ərzində beynəlxalq tələbələr üçün müxtəlif səfərlər, partiyalar və ictimai tədbirlər təşkil olunur.\nSiz də vaxt itirmədən, sənədlərinizlə birgə ofisimizə yaxınlaşaraq, peşəkar konsultasiyadan keçib Böyük Britaniya xəyallarınıza doğru addım ata bilərsiniz!


Fərəc Quliyevdən şəxsi dedektiv təşəbbüsü (audio) » MDHP - Milli Dirçəliş Hərəkatı Partiyası - Rəsmi veb səhifəsi\nMilli Dirçəliş Hərəkatı Partiyasının sədri, millət vəkili Fərəc Quliyev Milli Məclisin bu gün- 19.11.2019 tarixində keçirilən plenar iclasında ikinci çıxışını edib. Məhkəmə-hüquq islahatları ilə bağlı hazırlanacaq ikinci paketə şəxsi dedektiv fəaliyyəti haqqında qanunun da daxil olunmasını təklif edən deputat çıxışında bu qanunun qəbul olunmasının vacibliyini əsaslandırdı.\nPartiya sədri sonda milli məclisdə təmsil olunan partiyaların nümayəndələrinin çıxışları əsasında ictimaiyyətə müraciət edərək, milli demokratik düşərgənin aparılan islahatları dəstəklədiyini bəyan edib:\nHörmətli həmkarlarım, Prezidentin 3 aprel fərmanının icrası ilə əlaqədar hazırlanmış bu qanun layihələri təbii ki, islahatlar yolunda çox ciddi addımlardır. Mən xüsusilə Dövlət Məhkəmə Ekspertizası fəaliyyəti haqqında Azərbaycan Respublikasının qanununun adı və preambulasındakı dəyişikliklərə məhkəmə ekspertiziyasının yalnız dövlət ekspertiza idarələri tərəfindən deyil, həmçinin özəl qurumlar tərəfindən də həyata keçirilməsini nəzərdə tutulmasını mühim islahat sayıram . Hörmətli Əli müəllim çıxışında bildirdi ki, islahatlar paketi yenədə davam edəcəkdir. Ona görə mən bir təklifimlə çıxış etmək istəyirəm. Məncə şəxsi dedektiv fəaliyyəti haqqında da bir qanun qəbul oluna bilər və bu çox mütərəqqi bir addım sayılar. Hesab edirəm ki, bu qanun geniş sahəni nəzərə ala bilər. Dedektiv xidmətlərində məlumatların toplanması, sonradan prossesual qaydada sübut kimi mülki iddiaçı, cavabdeh və mülki prosesdə iştirak edən üçüncü şəxslər tərəfindən istifadə oluna bilər.\nÜmumiyyətlə, Oqtay müəllim, burda çıxışçılar arasında beş parlamentdə təmsil olunan müxalifət partiyası sədrləri də çıxış elədirlər, islahatlar paketinə münasibət bildirdilər. Cəmiyyətə burdan səslənmək istəyirəm ki, cəmiyyətdə gerçəkdən milli demokratik düşərgəyə aid olan, ölkənin taleyindən narahat olan ,ölkənin taleyi üçün öz məsuliyyətini hiss edən və inkişafı nəzərdə tutan ciddi qüvvələr prezidentin islahatlar paketini dəstəkləyir və mən bəyan edirəm ki, biz bundan sonra da həm bu sahədə , həm də digər sahələrdə aparılan islahatların yanındayıq və əlimizdən gələn dəstəyi də təbii ki, verəcəyik.


Güclü külək və ondan qorunma qaydaları • ELM AZƏRBAYCAN\nOrxan Oğuz 3 dəqiqə oxuma müddəti 433\nQasırğa, çovğun, fırtına – dünyada olduqca geniş yayılan təbii qüvvələr olub, güclü küləkli hadisələrə aiddirlər.\nKülək – Atmosfer təzyiqinin və istiliyin qeyri-bərabər paylanması nəticəsində havanın yüksək təzyiqli zonadan alçaq təzyiqli zonaya doğru yer səthinə paralel olaraq hərəkətidir. Külək istiqaməti, sürəti və gücü ilə səciyyələnir. İstiqamət küləyin əsdiyi üfiqə tərəf cəhətlə təyin olunur və dərəcə ilə ölçülür. Küləyin sürəti saniyədə metrlərlə (m/san), kilometrlərlə (km/saat), uzla (mil/saat) ifadə olunur. Küləyin gücü isə, çox hallarda onun sürətinə görə müəyyən edilir.\n1806-cı ildə ingilis admiralı F.Bofort tərəfindən xüsusi şkala hazırlanmışdır. Bu şkalada küləyin sürəti yerüstü əşyalara təsirinə və ya dənizin dalğalanmasına görə ballarla dəqiq qiymətləndirilmişdir (0-dan 12- baladək).\nQasırğa – Olduqca sürətli və güclü, çox hallarda böyük dağıdıcı qüvvəyə malik olan, uzun müddət davam edən hava axınıdır. Qasırğa atmosfer təzyiqinin kəskin azaldığı sahələrdə qəflətən baş verir. Onun sürəti 33 m/san-dən çox olur. Qasırğa diametri bir neçə yüz kilometrə çatan sahəni əhatə edə və min kilometrlərlə məsafə qət edə bilir. Bu halda qasırğalı külək möhkəm tikililəri dağıdır, yüngül əşyaları qoparıb aparır, gəmiləri batırır, rabitə və elektrik xətlərini sındırır, ağacları kökündən çıxarır,magistral yolları və körpüləri zədələyir.\nÇovğun – Güclü küləklə müşayiət olunan şiddətli yağıntı olduğundan çaylarda asanlıqla daşqınlara və ya selə səbəb olur. O, həm də küləyin təsiri ilə dağıntılar yaradır.\nFırtına – Yuxarı qalxan və çox tez fırlanan, diametri bir neçə on metrdən, bir neçə yüz metrədək şaquli, bəzən isə əyilmiş vəziyyətdə olan qaramtıl sütun formalı hava axınıdır. Fırtına açıq səmada böyük hava kütlələrinin toqquşmasından yaranır. Yer səthi yaxınlığındakı isti hava kütləsi yuxarıya qalxır və bu zaman qasırğalı külək olduqda, isti hava axını fırlanmağa başlayır. O sanki, buludla birləşir və fırlanan nəhəng qıf şəkili əmələ gətirir. Hava fırtına sütununun içərisində saat əqrəbinin əksinə olaraq 100 m/san sürətlə fırlanır. Fırtına yer üzərində orta sürətlə 50-60 km/san hərəkət edir. Güclü fırtınalar on kilometrlərlə məsafə qət edərək ağacları kökündən çıxarır, avtomobilləri havaya qaldırır, teleqraf dirəklərini kənara tullayır, evləri dağıdır, vaxtında gizlənmədikdə adamları da 10 mərtəbəli bina səviyyəsinədək qaldıra bilər.\nDünyanın ilk üzən külək ferması haqqında\nYaxınlaşmaqda olan qasırğa, çovğun və ya fırtına haqqında məlumat alan kimi dərhal hazırlıq işlərinə başlanmalıdır. Bu məqsədlə tikililərdə möhkəm olmayan konstruksiyalar bərkidilməli, qapılar örtülməli, pəncərə və vitrinlər lövhələrlə bağlanmalı, şüşələr kağız və ya parça ilə yapışdırılmalıdır. Belə vəziyyətdə küləyin əsdiyi tərəflə əks tərəf arasında havanın təzyiqini tarazlaşdırmaq üçün qapı və pəncərələr açıq saxlanılır. Balkonda və pəncərələrdəki əşyalar yığışdırılmalıdır, çünki onlar insanları zədələyə bilər. Həyətdəki əşyaları ya evə gətirmək, ya da bərkitmək lazımdır. Qəza zamanı neft lampası, elektrik fənəri, şamlar da nəzarətdə olmalıdır. Su, qida, dərman, xüsusilə sarğı materiallarının ehtiyatını yaratmaq da tövsiyə olunur.\nQasırğa, çovğun və fırtına zamanı şüşə, dəmir, şifer, vitrin və s əşya qırıntılarından qorunmaq lazımdır. Qasırğa, çovğun və fırtına zamanı ən təhlükəsiz yerlər sığınacaqlar, zirzəmilərdir. Əgər qasırğa, fırtına və ya çovğun sizi açıq yerdə yaxalayıbsa, onda ən yaxşısı hər hansı çökəklik, arx və ya torpağa bərk sıxılmaqla uzanmaq tövsiyə olunur.\nUşaqlar uşaq bağçalarından və məktəblərdən evlərə göndərilməlidir. Əgər şiddətli külək haqqında xəbərdarlıq gec gəlibsə, onda uşaqları zirzəmilərdə və ya binanın mərkəzi hissəsində yerləşdirmək lazımdır. Ən yaxşısı qasırğanı sığınacaqlarda, zirzəmilərdə gözləmək olar. Əgər təbii fəlakəti binada qarşılamaq lazım gəlirsə, onda ən təhlükəsiz yer evin orta hissəsi, dəhliz və ya birinci mərtəbə seçilməlidir. Sınan pəncərənin qırıntıları xəsarət yetirə bilər, odur ki, binanın divarına sıxılmaq, şkafda gizlənmək və ya matrasla qorunmaq lazımdır.\nKülək zəifləyən kimi dərhal küçəyə çıxmaq olmaz, belə ki, bir neçə dəqiqədən sonra külək yenidən güclənə bilər. Əgər küçəyə çıxmaq zərurəti yaranırsa, bu zaman evlərdən, tikililərdən, yüksək dirək, ağaclar, reklam lövhələrindən uzaqda durmaq lazımdır. Xüsusilə qopub düşmüş elektrik məftillərindən qorunmaq lazımdır. Onlar gərginlik altında ola bilər. Ən əsası belə şəraitdə vahiməyə düşmək olmaz, inamla, savadlı və ağılla hərəkət etməli, özünü və başqalarını yersiz hərəkətlərdən çəkindirməli və zərər çəkənlərə kömək göstərməlisiz.


Sahil Babayev Beynəlxalq Əmək Təşkilatının 109-cu sessiyasında çıxış edib | Tele-İnform\n« Xoşbulaq üçün xoşniyyətli təşəbbüs\nHərbi cinayətlərdə ittiham olunan erməni hərbçilərlə bağlı məhkəmə prosesi davam etdirilir »\nS.Babayev Azərbaycan hökumətinin pandemiyanın ilk günlərindən COVID-19-la mübarizə və özəl sektorun dəstəklənməsi, həmçinin makroiqtisadi və maliyyə sabitliyinin təmin edilməsi istiqamətində lazımi addımları atdığını vurğulayıb. Respublika əhalisinin demək olar yarısını əhatə edən, 3,5 milyard manat dəyərində hərtərəfli sosial-iqtisadi paketin reallaşdırıldığını deyib. Ölkəmizdə peyvənd kampaniyası çərçivəsində artıq 2,5 milyondan çox peyvəndin istifadə olunduğunu diqqətə çatdırıb. Azərbaycanda yaradılmış DOST mərkəzləri, ilk proaktiv xidmət olaraq avtomatlaşdırılmış pensiya təyinatı mexanizmi, sosial sahədə qurulan e-xidmətlər barədə məlumat verib. Bu nailiyyətlərin sosial xidmətlərin keyfiyyətinin yüksəldilməsinə və müasirləşdirilməsinə böyük töhfə verdiyini qeyd edib.\nSahil Babayev erməni silahlı qüvvələrinin ötən il sentyabrın 27-də genişmiqyaslı hərbi təxribatına cavab olaraq Azərbaycan Ordusunun əks hücum əməliyyatları həyata keçirdiyini, ölkəmizin işğal olunmuş ərazilərini 44 günlük döyüşlərdə azad edərək möhtəşəm Zəfər qazandığını bildirib. “İndi ölkəmiz üçün ən vacib məsələ azad edilmiş ərazilərdə genişmiqyaslı iqtisadi inkişafın və həmin ərazilərin milli və regional iqtisadiyyata sürətli inteqrasiyasının təmin edilməsidir”, – deyə nazir qeyd edib.


Vyetnamda Dəniz Bank Hesabını Açın | Yalnız 499 ABŞ dollarından\nEv Şirkət formalaşması Yurisdiksiyalar Vyetnam Bank hesabı\nVietnam bank hesabı xidmət haqqı\nBank mütəxəssislərimiz sizə Vyetnamda bir bank hesabı açmağınızda kömək edəcəklər.\n% 100 müvəffəqiyyət dərəcəsi açıq korporativ bank hesabına zəmanət.\nKorporativ bank hesabı təsdiqləmə ehtimalını optimallaşdırmağa kömək edin.\nHəm rezident, həm də qeyri-rezident şirkətlər istənilən valyutada beynəlxalq korporativ bank hesablarına sahib ola bilərlər.\nƏksər beynəlxalq və bir sıra yerli banklar mükəmməl bir şirkət təqdim edir.\nVyetnamdakı şirkətlər üçün korporativ bank hesabı seçimləri:\nBir IBC beynəlxalq müştərilərimizə Vyetnamda: HSBC Vietnam, Standard Chartered Vietnam, Vietcombank, Citibank Vietnam və s. Kimi etibarlı bir korporativ bank hesabına sahib One IBC kömək etdi. Beləliklə, Vyetnamdakı şirkətiniz həm yerli tərəfdaşlarla həm də müştərilərlə asanlıqla iş qurdu. Bu proses çox vaxt aparsa da, müştərilərimizə əlaqəli inzibati problemlərdən kömək edirik.\nƏksər beynəlxalq və bir çox yerli bank çoxsaylı valyutalar, internet və telefon bankçılığı, hesabların yoxlanılması, hesablara qənaət, debet və kredit kartları, müddətli depozit və sərvət idarəedilməsi xidmətləri daxil olmaqla mükəmməl bir sıra fərdi bank məhsulları təklif edir. Bəzi xarici maliyyə şirkətlərindən Vyetnamda bir korporativ bank hesabı açmaq üçün yerli törəmə şirkətə sahib olmaları və Dövlət Bankının Vyetnamda verdiyi xüsusi bir lisenziyanın alınması tələb olunur.\nVyetnamda bank hesabı açmaq üçün xidmətlərimiz:\nBank mütəxəssislərimiz, internet bankçılığı təsdiqini almaq üçün işiniz üçün Vyetnamda bir bank hesabı açmağınıza kömək edəcək, ayrıca bank hesabı təsdiqləmə ehtimalını optimallaşdırmaq üçün bank üçün ətraflı, bazara xas bir iş planı hazırlayacaqsınız.\nKeyfiyyətli korporativ bank hesabı açma dəsti və nəticədə bank hesabı təsdiqinin təqdim edilməsindən sonra, üstünlük verilən Vyetnam bankı birbaşa və müstəqil olaraq elektron poçtunuza korporativ hesab nömrəsini göndərəcəkdir.


Azərbaycan parlamenti Rusiya Dövlət Dumasına müraciət etdi - Zatulinin hərəkəti ilə bağlı - VİDEO\nRusiya Dövlət Dumasının komitə sədrinin müavini Konstantin Zatulinin Ermənistanda Azərbaycan əleyhinə səsləndirdiyi fikirlər Rusiya ilə rəsmi Bakının arasında inamsızlıq mühiti yaratmağa xidmət edir.\nXezerxeber.az-ın məlumatına görə, bu fikirlər Milli Məclisin bu gün keçirilən plenar iclasının cari məsələlərin müzakirəsi zamanı səsləndirilib.\nParlamentin hüquq siyasəti və dövlət quruculuğu komitəsinin sədri Əli Hüseynli bildirib ki, "Lazerev klubu"nu Konstantin Zatulin erməni lobbisinin təsiri ilə yaradıb. O, bunu ermənilərin son zamanlar rusiyalı deputatların, ekspertlərin Dağlıq Qarabağ münaqişəsi ilə bağlı obyektiv mövqelərinə cavab cəhdi adlandırıb.\nMilli Məclisin spikeri Oqtay Əsədov isə Konstantin Zatulinin qeyri-qanuni hərəkətləri ilə bağlı Rusiya Dövlət Dumasına müraciət ünvanladıqlarını bildirib.\nMilli Məclisin ictimai birliklər və dini qurumlar komitəsinin sədri Siyavuş Novruzov isə bildirib ki, Rusiyada milyonlar qazanan sahibkarlar Azərbaycan dövlətinin bu ölkədəki siyasətinə lazımınca dəstək olmurlar və buna görə Rusiyanın ictimai-siyasi həyatına təsir imkanları azalır.\nMillət vəkili Cavid Qurbanov isə bildirib ki, Rusiya ilə Azərbaycan arasında münasibətlər ən yüksək səviyyədədir. Konstantin Zatulin kimi şəxslərin fəaliyyəti bu münasibətləri heç vaxt poza bilməz.\nCari məsələlərin ardından iclasda bir sıra qanunlara texniki xarakterli dəyişikliklər edilib. Bir sıra qanunlar isə ikinci oxunuşda səsə qoyularaq qəbul edilib.


"ÇƏKİŞMƏK" SÖZÜ İLƏ ƏLAQƏLİ AYƏLƏR\nƏgər onlar səninlə mübahisə edərlərsə, de: “Mən özümü ardımca gələnlərlə birlikdə Allaha təslim etmişəm!” Kitab verilənlərə və savadsızlara isə de: “Siz də təslim oldunuzmu?” Əgər təslim olsalar, doğru yola yönəlmiş olarlar. Üz döndərsələr, bil ki, sənin öhdənə düşən ancaq haqqı təbliğ etməkdir. Allah qullarını görür. (Ali İmran surəsi , 20)\nBunlar qeyb xəbərlərindəndir ki, onu sənə vəhy edirik. Hansının Məryəmi himayə edəcəyi barədə qələmlərini püşk atdıqları zaman sən onların yanında deyildin. Bir-birilərilə mübahisə etdikdə də sən onların yanında deyildin. (Ali İmran surəsi , 44)\nSənə bilik gəldikdən sonra kim səninlə İsanın barəsində mübahisə edərsə, de: “Gəlin oğullarımızı və oğullarınızı, qadınlarımızı və qadınlarınızı, özümüzü və özünüzü çağıraq, sonra isə dua edib yalançılara Allahın lənət etməsini diləyək”. (Ali İmran surəsi , 61)\nO zaman Allah yuxunda sənə onları az göstərdi. Əgər onları sənə çox göstərsəydi, ruhdan düşər və döyüş barəsində bir-birinizlə mübahisə edərdiniz. Lakin Allah sizi qorudu. Şübhəsiz ki, O, kökslərdə olanları bilir. (Ənfal surəsi , 43)\nAllaha və Onun Elçisinə itaət edin, bir-birinizlə mübahisə etməyin, yoxsa ruhdan düşər və zəifləyərsiniz. Səbir edin, çünki Allah səbir edənlərlədir. (Ənfal surəsi , 46)\nOnlar dedilər: “Ey Nuh! Sən bizimlə mübahisə etdin və mübahisəmizi də çox uzatdın. Əgər doğru danışanlardansansa, bizə vəd etdiyin əzabı gətir”. (Hud surəsi , 32)\nOnlar öz Rəbbi barəsində höcətləşən iki dəstədir. Kafirlər üçün oddan paltar biçiləcək, başlarına da qaynar su töküləcəkdir. (Həcc surəsi , 19)\nBiz hər ümmət üçün onun yerinə yetirə biləcəyi bir şəriət müəyyən etdik. Qoy onlar bu işdə səninlə höcətləşməsinlər. Sən onları Rəbbinə ibadət etməyə dəvət et. Həqiqətən, sən ən doğru bir yoldasan. (Həcc surəsi , 67)\nOnlar orada höcətləşərək deyərlər: (Şuəra surəsi , 96)\nOnlar sadəcə olaraq, bir-birləri ilə höcətləşərkən özlərini yaxalayacaq bir tükürpədici səsi gözləyirlər. (Yasin surəsi , 49)\nŞübhəsiz ki, bu, od sakinlərinin bir-biri ilə höcətləşməsi bir həqiqətdir. (Sad surəsi , 64)\nAllah deyəcəkdir: “Mənim hüzurumda höcətləşməyin. Mən əvvəlcədən sizi xəbərdar etmişdim. (Qaf surəsi , 28 )


"Xəzər Lənkəran" və "Rəvan" Premyer Liqaya buraxılmadı- - FutbolPlanet.az\n"Xəzər Lənkəran" və "Rəvan" Premyer Liqaya buraxılmadı\nDünən AFFA-nın Lisenziya Komissiyasının iclası keçirilb. FutbolPlanet.Az xəbər verir ki, iclasda 2016-2017-ci il mövsümündə UEFA-nın klub və “Premyer Liqa” yarışlarında iştirak etmək üçün müraciət etmiş klubların sənədlərinə baxılıb.\nAZAL PFK, "Kəpəz" PFK, "İnter" PİK, "Qarabağ" FK, "Qəbələ" İK, "Neftci" PFK.\n“Zirə” FK, Sumqayıt FK.\n4. Hazırda ölkə çempionatının yüksək liqasında çıxış edən digər 2 klub – "Xəzər Lənkəran"la "Rəvan"a isə lisenziya verilməyib. Buna əsasən onlar gələn mövsüm Premyer Liqada oynamaq hüququndan məhrum olub.\nNövbəti mövsümdə Premyer Liqa yarışlarında iştirak etmək məqsədilə lisenziya almaq üçün müraciət etmiş digər klublar lisenziyalaşdırma üzrə sənədlərini tam şəkildə təqdim etməmişdir. Bunu nəzərə alaraq, aşağıdakı qərarlar qəbul olunmuşdur:


Palitra qəzetiİxracatçı sahibkarlara gömrük bəyannamələrinin doldurulması xidməti göstəriləcək\nİxracatçı sahibkarlara gömrük bəyannamələrinin doldurulması xidməti göstəriləcək\nTarix: 10.01.2018 | Saat: 19:03:00 | E-mail | Çapa göndər\n“Bir Pəncərə” İxraca Dəstək Mərkəzində ilk dəfə olaraq ixracatçı sahibkarlar üçün gömrük bəyannamələrinin doldurulması xidməti göstəriləcək. Bu barədə məlumat verən “Bir Pəncərə”nin meneceri Nicat Hacızadə bildirib ki, artıq "Azərterminal-kompleks" Birliyinin əməkdaşı “Bir Pəncərə” İxraca Dəstək Mərkəzində sahibkarlara kömək məqsədilə gömrük bəyannamələrinin doldurulmasına başlayıb.\nFaktiki olaraq gömrük bəyannaməsinin doldurulması üçün həm off-line, həm də on-line imkan yaradılıb. Hazırda gömrük bəyannaməsini həm “Bir Pəncərə” İxraca Dəstək Mərkəzində, həm də on-line qaydada Rəqəmsal Ticarət Qovşağının (https://dth.azexport.az/) üzərindən doldurmaq mümkündür. Belə ki, Rəqəmsal Ticarət Qovşağında vahid ixrac ərizəsi, o cümlədən, gömrük bəyannaməsinin doldurulması on-line qəbul edilir.\nN.Hacızadə bildirib ki, “Bir Pəncərə” İxraca Dəstək Mərkəzində 5 dövlət qurumu 7 dövlət xidməti (o cümlədən, mənşə, baytarlıq, fitosanitar, keyfiyyət və s. icazələrin verilməsi xidməti) göstərir: “Hazırda Elektron gömrük bəyannamələrinin doldurulmasının da “Bir Pəncərə” İxraca Dəstək Mərkəzində həyata keçirilməsi sahibkarların işini xeyli asanlaşdırır. Çünki sahibkarlar vahid məkanda ixracat üçün bütün prosedurları ən qısa bir müddətdə və daha az resurs sərf etməklə əldə edirlər. Faktiki olaraq bu islahat tədbiri Dünya Bankının “Doing Business” komandasının radarına da düşüb. Bir sıra beyəlxalq qurumların nümayəndələri “Bir Pəncərə” İxraca Dəstək Mərkəzində məlumat turlarında iştirak edərək fəaliyyətimizi yüksək qiymətləndiriblər. Dünya təcrübəsində bütün ixrac xidmətlərinin bir pəncərədən, həm on-line, həm də off-line göstərilməsi yaxşı nümunə sayılır”.\nN.Hacızadə ixracatla məşğul olan sahibkarları “Bir Pəncərə” İxraca Dəstək Mərkəzinin imkanlarından daha geniş istifadə etməyə çağırıb: “İndiki halda gömrük bəyannamələrinin də “Bir Pəncərə” qaydasında doldurulması sahibkarlarımızın işini xeyli yüngülləşdirib. Faktiki olaraq “Bir Pəncərə” İxraca Dəstək Mərkəzi, Azexport portalı və Rəqəmsal Ticarət Qovşağı birlikdə bir ekosistem yaradaraq ixracatın təşviqinə xidmət edir”.\nXatırladaq ki, “Bir Pəncərə” İxraca Dəstək Mərkəzi Azərbaycan Respublikası Prezidentinin 22 Fevral 2017-cı il tarixli Fərmanı əsasında yaradılıb və İqtisadi İslahatların Təhlili və Kommunikasiya Mərkəzinin binasında (Landau küçəsi 16, Bakı şəhəri, http://iqtisadiislahat.org/contact-us) yerləşir.


Azərbaycan korrupsionerlərinin ifşası ilə bağlı yeni kampaniya başlayır |\nAzərbaycan korrupsionerlərinin ifşası ilə bağlı yeni kampaniya başlayır\n“Azad söz” adlı qrup bu günlərdə “Dağıdıcılar” rubrikası ilə layihə həyata keçirməyə başlayıb.\nBBC Rusiya xidməti layihənin müəlliflərindən biri İlya Zaslavski ilә layihәnin nəticələrini əsaslandırmasını və detallarını öyrənmək üçün müsahibә alıb.\nİlya Zaslavski bildirib ki, biz bəzi insanların tərcümeyi-hallarının əsas aspektlərini işıqlandırmaq istəyirik. Xüsusilə 2000-ci illərdə baş verən hadisələr – Putin, Әliyev dövründə olanlar.\n1. Post-sovet ölkələrində və Qərb auditoriyası arasında maarifləndirməni artırmaq və kleptokratların öz ölkələrindəki fəaliyyətlərinin xarakteri və miqyası haqqında, o cümlədən onların Qərbdəki hesabları və korrupsiya fəaliyyətləri haqqında geniş müzakirələr başlatmaq.\n2. Mövcud olduqları (yarandıqları) ölkələrdə kleptokratik sistemlərin ləğvinə və onların Qərbdə mənfi təsirlərini aradan qaldırmağa yönəlmiş siyasi qərarların və digər tədbirlərin dəstəklənməsini gücləndirmək.\nBu kimi qərar və fəaliyyətlərdə ümumi razılığa nail olmaq üçün, biz rusdilli və qlobal ekspertlər icmasından yeni simaları bir araya gətirmək və keçmiş Sovet İttifaqı, Avropa və ABŞ ölkələrində məsul vətəndaşların etibar edə biləcəyi fəallar və şərhçilər şəbəkəsi yaratmaq istəyirik.\nBiz bilirik ki, Rusiya, Azərbaycan, Qazaxıstan, Belarus və digər keçmiş sovet diktaturalarının müxalifəti bir istiqamətə yönəlib-kleptokratiyanın ölkələrindən ixracı Qərbdə, keyfiyyətcə yeni səviyyədə məhdudlaşdırılmalıdır.\nTütkiyədə rektorlara və müəllimlərə xaricə çıxmağa qadağa qoyuldu\nMehriban Vəzir: “Bu faciələrlə bağlı əsl həqiqətlər Rusiya Qafqazı tərk edəndən sonra üzə çıxacaq”\n25, Fevral, 2017\nAyağı həkim səhvindən kəsilən yaşlı qadından xəbər var\nBakı İstintaq Təcridxanasında intihar: özünü mələfə ilə asdı


Nikola Yurçeviç: “Komanda yaxşı nəticə qazanmaq üçün əlindən gələni edəcək”\n10 iyn 2019, 19:56\n"İki oyun arasında çox qısa vaxt var. Macarıstanla oyunun nəticəsi bizi məyus etdi".\nBunu futbol üzrə Azərbaycan millisinin baş məşqçisi Nikola Yurçeviç deyib.\nYığmamız AVRO-2020-nin seçmə qrup mərhələsinin IV turunda sabah "Bakcell Arena"da Slovakiyanı qəbul edəcək. Qarşılaşmadan öncə təşkil edilən mətbuat konfransında xorvatiyalı mütəxəssis bildirib ki, çətin oyun olacaq: “Komanda ilə söhbət etmişik. Çətin oyun olacaq. Slovakiya çox yaxşı komandadır. Aparıcı klublarda çıxış edən böyük oyunçuları var. Buna baxmayaraq, oyun bizim üçün çox önəmlidir. Hər kəs sabahkı görüşü səbirsizliklə gözləyir".\n- Uğursuz nəticələrə görə, bir qrup azarkeş AFFA rəhbərliyini oyun zamanı fitə basmağı planlaşdırır. Bu amil oyun zamanı sizə necə təsir edə bilər və bunun qarşısını almaq üçün azarkeşlərə hər hansı bir sözünüz varmı?\n- Bu məsələ ilə bağlı çox məlumatım yoxdur. Ancaq onu söz verə bilərəm ki, komanda yaxşı nəticə qazanmaq üçün əlindən gələni edəcək.\n- Macarıstanla matçdan sonra AFFA prezidenti paltardəyişmə otağına daxil oldumu və olubsa, nələr dedi?\n- Nə görüş baş tutub, nə də prezident paltardəyişmə otağına daxil olub. Bəlkə bu oyundan sonra görüşüb, son iki matçı təhlil etdik.\n- Həmin oyunda səhvlər nələr idi?\n- Təhlil apardıq, bəzi epizodlardan razı qaldım. Komandanın topa sahib olması, kombinasiyalı oyun... Lakin kifayət qədər təhlükəli olmadıq. Standart vəziyyətlərə hazırlaşmışdıq, lakin belə epizodlardan qollar buraxdıq.\n- Rahil Məmmədov yetərincə tənqid olunub. Sabah heyətdə hansısa dəyişiklik görə biləcəyik?\n- Azərbaycan millisi üçün 3 gün ərzində 2 oyun keçirmək asan deyil. Komanda buna öyrəşməyib. Zədəli oyunçular var. Futbolçuların fiziki durumunu da izləyəcəm. Macarıstana qarşı çətin oyun oldu. Qət edilən məsafə baxımından heç də geri qalmadıq. Sadəcə, nəticədə geri qaldıq.\n- Hər dəfə döyüşmək ifadəsini işlədirsiniz. Azarkeşlərə isə futbol oynamaq lazımdır. Futbol nə vaxt olacaq?\n- Artıq 40 ildir futbolun içindəyəm. Hər kəs mübarizə aparan oyunçuları sevir. Razıyam, futbol oynamaq da önəmlidir. Ancaq həqiqət budu ki, futbol oyununda siz tək deyilsiniz, rəqib də var. Rəqibin güclü olması işinizi daha da çətinləşdirir.\n- Yığma üzvləri lazımi anda niyə qapıya zərbə vurmurlar? Bu sizin tapşırığınızdır?\n- Bu, taktiki tapşırıq deyil. Daha çox tənqid olunan məqamlardan biri də bu idi. Oyunçularımız məşqlərdə çox zərbə vururlar, amma oyunda bunu izləyə bilmirik. Futbolçularımızın rəqibin cərimə meydanında təhlükəli olmasını istəyirik.(APA)


Lənkaran şəhərində uşaq həkimləri üçün İnkişafın Dəstəklənməsi və İzlənməsi üzrə Beynəlxalq Rəhbərliyin istifadəsinə dair təlim keçirildi\n2014-cü ildən başlayaraq UNİCEF-in dəstəyi ilə Azərbaycanda İnkişafın Dəstəklənməsi və İzlənməsi (İDİR) üzrə Beynəlxalq Rəhbərliyin tətbiqi ilə əlaqədar Azərbaycan Respublikası Səhiyyə Nazirliyi, Ə.Əliyev adına Azərbaycan Dövlət Həkimlərin Təkmilləşdirmə İnstitutu və Bakı Bərpa Müalicə Mərkəzi ilə birgə fəaliyyətlər həyata keçirilir. Bu əməkdaşlıq çərçivəsində İnstitutun pediatriya, nevrologiya və ailə təbabəti kafedralarının 2017-2018-illər üçün təkmilləşdirmə proqramlarında Azərbaycanda uşaqlara yardım göstərən tibb işçilərinin (pediatr, uşaq nevroloqları, ailə həkimləri) İDİR-dən istifadəsinə dair təlimlərin keçirilməsi yer almışdır.Həmin təlimlərin Azərbaycanın şəhər və rayonlarında səyyari keçirilməsi artıq özünü doğrultmuşdur.\nArtıq bir neçə belə təlim tədris ilinin əvvəlindən hal-hazıra qədər keçirilmişdir.Növbəti təlim dekabr ayının 8-9 tarixində Lənkəran şəhərində Mərkəzi rayon xəstəxanasında Lənkəran, Masallı, Astara və Lerik rayonlarda fəaliyyət göstərən həkim-pediatrlar, nevroloqlar, psixoloqlar üçün baş tutmuşdur. Təlimcilər Ə.Əliyev adına pediatriya kafedrasının dosenti Mətanət Qaraxanova, nevrologiya kafedrasının assistenti Mehriban Məmmədova və ailə təbabəti kafedrasının əməkdaşı Səidə Əliyeva idi.Təşkil olunan təlimdə 32 həkim iştirak etmişdir.\n2 gün ərzində keçirilən təlimdə pediatrlara İDİR-in fəlsəfə və konsepsiyası, istifadə etmək yolları təqdim olunmuşdur. Təlim iştirakçılarına kliniki təcrübədə İDİR-in istifadəsinin uşaqlar üzərində həyata keçirmək imkanı yaradılmışdır. Təlimin sonunda həkimlər, İDİR-in uşaqlarda inkişaf çətinliklərini erkən aşkarlamaq üçün rahat bir alət olduğunu vurğulayaraq, onu öz işlərində istifadə edəcəklərini söyləmişlər.


Hakimiyyət Obamaya “yox” dedi\nABŞ-ın Havay ştatının Qonoqulu Şəhər Şurasının üzvləri məşhur Sandy Beach Park çimərliyinin adının dəyişdirilərək Prezident Barak Obamanın şərəfinə adlandırılması haqqında təklifi geri götürüblər. Trend-in məlumatına görə, bu barədə xarici KİV xəbər yayıb.\nBeləliklə, çimərliyin əvvəlki adı saxlanılın. Çimərliyin adının dəyişdirilməsinin əleydarı olan yerli sakinlər bildiriblər: "Bu çimərliklə çoxlu sayda tarixi və mədəni hadisələr bağlıdır, bununla zarafat etməyə dəyməz".\nHavay televiziyasının keçirdiyi sorğu 1100 şərh alıb ki, onların 90 faizi mənfi olub. Ümumilikdə, yerli sakinlər çimərliyin adının dəyişdirilməsinin əleyhinə olublar. Çünki bu, çoxlu turist və avaranı cəlb edə və çimərlikdə təhlükəsizliyinə problemlər yarada bilərdi.\nBaşqa ştat və bələdiyyələrin məktəbləri və yolları artıq Obamanın adını daşıdığı halda Havay adalarında hələ bunu etməyə hazırlaşmırlar. İtaliya nəşrlərindən birində dərc edilən məqalədə deyilir ki, bu, son aylar prezidentin məşhurluğunun azalması ilə bağlı ola bilər.\nBundan əvvəl xəbər verilmişdi ki, Qonoqulu Şəhər Şurası boduselfinq həvəskarları arasında populyar olan Sandy Beach Park çimərliyinin adının BŞ prezidenti Barak Obamanın şərəfinə dəyişdirilməsini təklif edib. KİV-in məlumatına görə, Barak Obama bu idman növünün böyük azarkeşidir. Bundan başqa, Havay ştatı Prezidentin ikinci vətənidir.\n9 Oktyabr 2014 [13:25]


“Şərurlu İsfəndiyar”ın şəhid anasına qarşı 54 minlik mənzil oyunu | Analoq.az\nAna səhifə/Ölkə/“Şərurlu İsfəndiyar”ın şəhid anasına qarşı 54 minlik mənzil oyunu\nŞəhid anası Əhmədova Sütun Sərxan qızı mənzil dələduzluğunun qurbanı olub. Bu barədə REPORTYOR.info-ya şəhid anasının özü bildirib.Sütün Əhmədovanın sözlərinə görə, “Ulduz-S” MMC-dən mənzil alıb. “Şirkətin rəhbəri Elçin Babayevlə 18 iyun 2010-cu ildə müqavilə imzalamışıq. Yeni Yasamal massivində inşa olunan binada 88 kvadratmetrlik 76 saylı mənzili almışıq. Mənzilin qiyməti 33 200 manat idi. Əvvəlcə ilkin ödəniş olaraq 4000 manat vermişik. 2010-2012-ci illər ərzində isə Elçin Babayevə 22 944 manat ödəniş edib. Təxminən 7000 manatdan bir qədər çox borcumuz qalmışdı. Gördük ki, tikinti getmir. Maaraqlandıq maliyyə problemini əsas gətirdilər. Amma buna baxmayaraq 3000 manat da ödədim”, – deyə şəhid anası bildirib.


Avropa Oyunları zamanı metroda qatarlararası interval qısalacaq\n10 Aprel 2015 12:17\n“Bakı Metropoliteni” Birinci Avropa Oyunlarına çox ciddi surətdə hazırlaşır. Əsas məqsədimiz sərnişinlərin rahat və təhlükəsiz şəkildə hərəkətini təmin etməkdir".\nBunu Publika.az-a açıqlamasında “Bakı Metropoliteni” QSC-nin mətbuat xidmətinin rəhbəri Nəsimi Paşayev deyib.\nN. Paşayev onu da bildirib ki, təhlükəsizliklə yanaşı, stansiyalarda təmir işləri də aparılır.\n“Avropa Oyunlarına qədər “Nəriman Nərimanov”, “Gənclik”, “İnşaatçılar” stansiyalarında cari təmir işləri başa çatsa da, yeni stansiyaların açılışı hələ ki gözlənilmir. Həmçinin bütün stansiyalarda istiqamətverici elektron lövhələr quraşdırılır. Həmin monitorlarda məlumatlar Azərbaycan və ingilis dilində olacaq. Monitorlarda yazılacaq adlar dəqiqləşdirilib, ingilis dilinə tərcümə edilməsi üzərində iş aparılır. Texniki işlər tam başa çatandan sonra lövhələr işləyəcək.\nBundan başqa, əməkdaşlarımızın xarici qonaqlarla ünsiyyətini nəzərə alaraq xüsusi təlimatlandırılıblar. Onlar dil kurslarına cəlb edilib. Həmçinin oyunlar ərəfəsində metroda könüllülər də fəaliyyət göstərəcək və onlar da seçiləndən sonra təlimatlandırılacaq. Oyunların keçiriləcəyi arenalara yaxın stansiyalarımızda xarici qonaqlara doğru məlumat vermək üçün könüllülərin xidmətindən istifadə ediləcək”.\nN.Paşayev deyib ki, qatarların hərəkət qrafiki dəyişsə də, yay qrafikinə keçilməyəcək:\n“Oyunlar olan günlərdə, metronun açılış və bağlanış saatları artırılacaq. Dərs ilinin yekunlaşmasını nəzərə alaraq yay qrafikinə keçməli olsaq da, oyunları nəzərə alıb keçməyəcəyik. Oyunlar zamanı qış qrafiki və pik saatlarda istifadə edilən qrafik tətbiq ediləcək. İntervalımız maksimum qısaldılacaq. Xüsusilə oyunların başlanma və bitmə saatlarında arenalar yaxınlığındakı stansiyalarda pik saatlarda olduğu kimi qrafik müəyyən ediləcək. Həmçinin ehtiyat qatarlarımız da olacaq. Sıxlıq olduğu halda, həmin qatarlardan da istifadə ediləcək”.


Azərbaycan və Almaniya 6 yeni müqavilə imzalayıblar\n16 Fevral 2007 17:17 (UTC+04:00)\nBu gün Berlində Azərbaycan-Almaniya biznes-forumu çərçivəsində Azərbaycan və Almaniya iş adamları arasında 6 sənəd imzalanıb. Tədbirdə iştirak edən Azərbaycanda ixracın və investisiyaların təşviqi fondunun (AZPROMO) sədri Anar Quliyev Trend ə məlumat verib ki, iş adamları arasında ikitərəfli danışıqlar davam etdiriləcək və razılaşmaların əldə olunacağı gözlənilir, lakin artıq başqa sənədlərin imzalanacağı ehtimal olunmur.\nAzərbaycanın Improtex Track & Baces şirkəti üç Almaniya tərəfdaşı - istehsal etdiyi avadanlığın eksklüziv dilerliyi üçün Lipher Export AG, 3 mln. avro həcmində avtomobil texnikasının alınması üçün Man və 2,3 mln. avro məbləğində avadanlığın alınması və distribyutorluğu üçün Faun ilə müqavilə imzalayıb.\nBirgə müəssisənin yaradılması haqqında ikinci müqavilə Naxçıvan mebel fabriki və Almaniyanın Bio Etanol Arnburg şirkəti arasında bağlanıb. Həmçinin Sumqayıtın ADES şirkəti və Almaniyanın Mark şirkəti arasında əməkdaşlıq haqqında memorandum, "Bakı məişət qabları" və Almaniyanın Remax şirkəti arasında 450 min avro məbləğində pressformanın alınması haqqında müqavilə, "Karvan-1" və Clariant Iberica arasında 250 min ABŞ dolları məbləğində karbon turşusunun reallaşdırılması haqqında müqavilə imzalanıb. "Bakı elektrik şəbəkəsi" və Almaniyanın Siemens şirkəti arasında bağlanmış qarşılıqlı anlaşma haqqında memorandumda Azərbaycanda 30 mln. avro məbləğində stansiyanın tikintisi nəzərdə tutulub.\nBiznes-forum Azərbaycanın Almaniyadakı səfirliyinin təşəbbüsü ilə həyata keçirilir, onun təşkilatçıları qismində isə Azərbaycanın İqtisadi İnkişaf Nazirliyi və AZPROMO çıxış edir.\nTədbirdə iki ölkənin rəsmi şəxsləri, ölkənin qeyri-neft sektorundan 30-dan çox iş adamı və 150-dən çox Almaniya şirkəti və təşkilatları iştirak edir. Şirkətlər bank, telekommunikasiya, nəqliyyat, tikinti, aqrar sektorları təmsil edir.